Шуҳрат Абдураҳмонов тадбиркорларга «футбол солиғини» солмоқда – mulkdor.com\nШуҳрат Абдураҳмонов тадбиркорларга «футбол солиғини» солмоқда\nJanuary 17 2019, 03:01 Инсон ҳуқуқлариИқтисодИқтисодиёт хабарлариКоррупцияМулкдорМулкдорларСиёсатСпортЎзбекистонЯнгиликлар\nАндижон вилоятининг ҳокими Шуҳрат Абдураҳмонов Ўзбекистон Суперлигасининг 2019-йилги сезонига тайёргарлик қилиш доирасида вилоятдаги тадбиркорларга 8,5 миллиард сўмдан ($964) маҳаллий футбол клубига «ҳомийлик ёрдам» беришни талаб қилган. Бу ҳақда ҳокимиятдаги амалдорлардан бири тасдиқлаган.\nУниг сўзларига кўра, маҳаллий «Андижон» футбол клубига моддий ёрдам кўрсатиши шарт бўлган 167 корхона ва ташкилотлар бор. Улар орасида давлат идоралари 5 миллион сўмдан, ҳусусий корхоналар 350 миллион сўмдан тўлаши шарт.\nПрезидент Шавкат Мирзиёевнинг 2017-йилнинг 9-мартидаги фармони билан GM Uzbekistan компанияси «Андижон» футбол клубининг бош ҳомийси бўлиб тайёрланган эди.\nGM Uzbekistanнинг вакили ҳозирда компания банкротлик арафасида турганини, шунинг учун маблағ йўқ эканини маълум қилган. «Экспорт йўқ. Автомобилларни сотиш пасайиб кетганлиги сабаб, ҳаражат етишмаяпти. Ҳозир компанияни прокуратура текширмоқда. Корхона банкрот деб эълон қилиниши мумкин», — деб айтган компания вакили.\nТовуқ ўғирлаган жиноятчи, миллиард ўғирлаган ...\nБир иш юзасидан “Сайёр суд“да қатнашишга тўғри келди. Хожибой Тожибоев таъбири билан айтганда: “одам - ундан ҳам кўп“. Ит эгасини танимайди. Бир кичкинагина хонага (эринмай ...\nЖамиятFebruary 15 2019, 08:02


Олий лига. “Нефтчи” - “Динамо” ўйини олдидан / CHAMPIONAT.asia\n23:27“Ювентус”дагиларнинг боши қотди. Ўзил ёки Эриксен? 1 23:12Расман: Тео Уолкотт “Эвертон”га ўтди 6 22:53Испания кубоги. “Атлетико” — “Севилья” LIVE 6 22:40Санчес “МЮ”га ўтади. Шартнома шартлари аниқ бўлди 9 22:24“Манчестер Сити” бразилиялик Фредни харид қилади 5 22:08Тўпураридан айрилган “Бешиктош” “Лестер” ҳужумчисини сотиб олмоқчи 3 21:57Касильяс Роналдиньога хайрлашув хабари юборди 23 21:28Алексис Санчес масаласига бағишланган карикатуралар 12 20:59Карикатура: Футбол мухлислари учун аянчли кун 14 20:32Криштиану Роналдунинг опаси таъсирли хат ёзди 56 20:04Карикатура: "Олд Траффорд" ресторанида нима гаплар? 17 19:36"Барселона" ҳимоячисига янги шартнома таклиф қилмоқчи 11 19:28Жорий мавсум 4та гол урган "Сити" ҳимоячиси шартномани узайтирди 5 19:09U23 Осиё чемпионати. Барча чорак финал иштирокчилари маълум бўлди 48 19:06"Бавария"дан навбатдаги супер трансфер 15\nОлий лига. “Нефтчи” - “Динамо” ўйини олдидан\n31 май 13:30\nБугун “Нефтчи” - “Динамо” баҳси билан олий лигамизнинг 10-турига старт берилади.\nТурнинг илк учрашувида “Нефтчи” Самарқанднинг “Динамо” жамоасини қабул қилади. Фарғонадаги баҳс қизиқарли ўтиши кутилмоқда.\nКЎНДАЛАНГ ТУРГАН САВОЛЛАР:\n“Нефтчи” уйдаги иккинчи ғалабасини қўлга кирита оладими?\nФарғонанинг бош жамоаси “Нефтчи” ушбу мавсум ўз майдонида атиги бир марта ғалаба қозонди. Мурод Исмоилов шогирдлари 8-турда “Олмалиқ”ни 2:1 ҳисобида мағлуб этишди. Шундан сўнг Жиззахга сафар уюштирган жамоа 0:2 ҳисобида имкониятни бой берди.\nАйни пайтда “Нефтчи” 6 очко тўплаган ҳолда мусобақа жадвалида 12-ўринни эгаллаб турибди. Фарғоналиклар бир бор зафар қучиб, уч ўйинда дуранг ўйнашди ва беш марта мағлуб бўлишди. Жамоанинг тўплар нисбати 6-11 (-5) кўринишга эга.\n“Нефтчи” ўз уйида тўртта учрашув ўтказиб, шундан биттасида ғалаба қозонди. Икки бор дуранг қайд этиб, бир марта мағлуб бўлди. Ўз уйида 3та гол уриб, шунча ўтказиб юборди. Натижада тўртта ўйиндан 5 очко тўплади. Мурод Исмоилов бугун жамоаси билан чемпионатдаги иккинчи ғалабасини қўлга кирита оладими? Буни учрашув якунига етгач билиб оламиз.\n“Динамо” кетма-кет тўртта мағлубиятга барҳам бера оладими?\nСамарқанднинг “Динамо” жамоаси эса жуда ғалати натижаларни қайд этмоқда. “Динамо” мавсумни чакки бошламаганди. Аввалига ютқазиб, кейин иккита ўйинни ютди. Кейин яна ютқазди ва ундан сўнг яна ғалаба қозонди. Аммо 6-турдан бошлаб жамоанинг боши мағлубиятлардан чиқмай қолди ва “Динамо” кетма-кет тўртта учрашувда имкониятни бой берди.\nРавшан Ҳайдаров шогирдлари “Пахтакор”, “Қизилқум”, “Машъал” ва “Олмалиқ” клубларидан мағлубиятга учрашди. Ҳозирда жамоа 9 очко тўплаган ҳолда 11-ўринда боряпти. Жамоа ҳисобида учта ғалаба ва 6та мағлубият бор. Дуранг қайд этилмаган. “Динамо”нинг учта ғалабасидан иккитаси сафарда қайд этилган: “Сўғдиёна” ва “Андижон” билан кечган ўйинларда.\n“Динамо” сафарда 7та гол уриб, ўз дарвозасидан 9та тўп ўтказиб юборди. Агар самарқандликлар бугун ҳам мағлубиятга учрагудек бўлишса, бу жамоанинг кетма-кет бешинчи мағлубияти бўлади. Шундай экан, Равшан Ҳайдаров “Нефтчи”га қарши бор кучни ишга солиши турган гап.


ЎзА - Айтсам тилим, айтмасам дилим...\n12.10.2018 20:30:24 Чоп этиш версияси\nБундан 29 йил муқаддам ўзбек тилига Давлат тили мақоми берилган ва бу Ўзбекистонимизнинг ўз мустақил тараққиёт йўлини белгилаб олишдаги илк қадамлардан бўлган эди.\nТил – миллат руҳи. Миллатнинг маданияти, маънавияти ва тарихи инъикоси. Ўзлигини белгилаб берадиган, унинг яшаб қолишини белгилайдиган муҳим мезонлардан бири.\nЎзА мухбири она тилимизга берилаётган эътибор, бу борада эришилган ютуқлар ва йўл қўйилаётган камчиликлар хусусида мутахассислар билан суҳбатлашди.\nМаълумки, кейинги пайтларда бир қатор хорижий давлатларда ўзбек тилини ўрганишга қизиқиш ортмоқда. Бу эса, ўзбек тилининг ватани бўлмиш Ўзбекистон билан халқаро алоқалар янада ривожланишига хизмат қилади. Бу қувонарли ҳол. Аммо, хорижликлар ўрганиши учун биз ўзбек тили, деб қайси тилни тақдим этамиз?\n– Ўзбек тили ўз мақомини йўқотиб қўяётгандек эмас, у анча аввал расмий давлат тили сифатидаги мақомини ҳам, миллий тил сифатида ёки адабий тил сифатидаги даражасини ҳам йўқотиб қўйган. Соғлиқни касал бўлмай туриб асраш керак бўлганидек, ўзбек тили ҳам ўз имкониятларини бой бермасдан олдин ҳаракат бошлаганимизда анча осон кечарди. Шукрки, ХХ асрнинг 80-йиллари охирида Ўзбекистонда ўзбек тили Давлат тили деб эълон қилинди. Бироқ, бу кўзланган энг юқори мақомга эришилди, дегани эмас. Бу расмий ҳаракатнинг бошланиши эди. Уни жорий қилиш миллатнинг ҳар бир вакили зиммасидаги масъулият. Оғриқли бўлса ҳам айтаман. Зиёлилар бу йўлда етакчилик қила олмади. Бу ҳолдан бир-икки тадбир билан ёки бир “силкиниш” билан қутулиб бўлмайди. Тил сиёсатига қатъий равишда изчил ва давомли амал қилинмас экан, бу ҳол давом этаверади ва давом этгани сайин ундан қутулиш оғирлашиб бораверади.\nБугунги кунда турмушнинг ҳамма соҳасида янгиланишлар кетаётган бир пайтда матбуот тили, китобларнинг аҳволи мақтанарли эмас. Бунинг боисини биргина мутахассислар етишмаслиги билан боғлаш ҳам тўғри эмас. Мутахассислар керагидан ортиқ, бироқ бу миқдорий жиҳатдан. Сифат масаласи эса ҳар доимгидек орқада. Буни “авлодлар саводсизлиги”дан деб билмаслик керак. Бунинг сабаби миллий руҳни тобора йўқотиб бораётганимизда! Тарбиянинг ҳар бир турини таснифлаб, уларни ривожлантириш пайида бўламиз, бироқ “миллий тарбия” масаласида ўзимизни эҳтиёт қиламиз. Бу “эҳтиёткорлик”, кўпинча, айрим амалдор шахсларга тегишли, улар эҳтиётсизлик орқасида миллат таназзулидан эмас, ўзлари эгаллаб турган лавозимни йўқотишдан қўрқади. Миллий тарбия ҳар бир зиёлининг кундалик юмушига айланмас экан, бу ҳол давом этаверади.\nЧунончи, расмий идораларда ҳужжат тили ҳали-ҳамон тўлиқ давлат тилига ўтгани йўқ. Боиси, яна ўша шўрочиликнинг излари. Ҳамон илмий ва давлат аҳамиятига молик ҳисоботларимизни рус тилида ёзаяпмиз ёки ўзбекча ёзганимизда уни таржима қилиб беришларини сўрашмоқда. Нафақат тилда, балки ҳужжатлар тилининг услубида ҳам ўша русча бирикмалар, рус тилидан сўзма-сўз таржима қилинган тайёр қолиплар билан иш кўриш давом этмоқда. Ҳар бир ўзбек зиёлиси қалбида миллат туйғуси шаклланмас экан, нафақат тилда (тил дилнинг ойнаси бўлгани учун унда равшанроқ кўринмоқда), балки ҳаётнинг бошқа жабҳаларида ҳам ортга чекиниш кузатилиши мумкин.\nТил таълими миллий таълимнинг давоми, аниқроғи, етакчи бўғини ҳисобланади. Бу таълим жараёнида мактабгача тарбия муассасаларидан бошлаб, олий таълимдан кейинги таълим жараёнига қадар узлуксизлик таъминланиши шарт.\nЁзувни ўзгартирганимизга ҳам анча бўлди. Жорий (лотин) ёзув, асосан, мактаб, лицей ва қисман олий таълимдагина қўлланилмоқда. Шунда ҳам бу жараённи қониқарли, деб бўлмайди. Мавжуд ўқув режа ва дастурларига ўзгартириш киритиш шунчалар қийинки, фақат уни юқоридан белгилаб беришларига ўрганиб қолганмиз. Ёки “юқори”ни кўрсатувчи ўрта бўғин, яъни вазирликлар ижодий ёндашувдан кўра қолиплар асосида иш кўришни афзал билади ва жуда кўп ҳал этилиши лозим бўлган масалалар қолиб кетади. Бир хиллаштиришга шунчалар кўникиб кетганмизки, ҳатто бакалавриат таълим йўналишлари она тилимиз учун ҳам, хорижий тиллар учун ҳам бир хил қилиб белгиланган.\nХорижий тил ўрганувчи мутахассислар миллий тилдан узилиб қолишига сабаб, олий таълим тизимида ўзбек тили рус тилида олиб бориладиган таълим йўналишларидагина ўқитилади. Ҳолбуки, ҳар қандай хорижий тил она тили воситасида сингдирилади, миллий тилнинг кўзгуси бўлган адабиёт эса ҳатто гуманитар факультетларда ўқитилмайди. Ҳатто хорижий филология факультетларида миллий адабиёт у ёқда турсин, “Жаҳон адабиёти” деган фан ўқитилмайди. Фақат тили ўрганилаётган мамлакат адабиёти жуда чекланган ҳолда ўша хорижий тилдагина ўқитилади. Кўп йиллар давомида лицей ва коллежлар она тилида оғзаки ва ёзма нутқни ўстиришга эмас, балки тест топшириқларини ёдлашга киришиб кетгани учун, улар тил амалиётидан анча узоқлашиб қолган.\nҲужжатларнинг давлат тилида олиб борилмаётгани, табиийки, келажакда ўзининг катта таъсирини кўрсатади. Бу ҳол нафақат расмий ҳужжатлар билан иш кўриш жараёнига, балки миллат тарбиясига ҳам кескин салбий таъсир кўрсатади. Ёзма ҳужжат тилини билмаслик, адабий тил меъёрларига амал қилмаслик оқибатида саводсизлик кучаяди, саводи етарли даражада шаклланмаган кишининг илм соҳаларини чуқур эгаллаши гумон.\nБиз бугун жуда кўп масалаларнинг ечимида кеч қолганимизни кўриб, кузатиб, уни бартараф этиш йўлига кирдик. Худди шу каби миллий ва адабий тилнинг бузилиб бораётганини кўрсатувчи ойна – интернет пайдо бўлди. Мана шу ойнага жиддийроқ разм солсак, миллат тарбияси, миллий тил масаласи қай даражада эканини осон англаймиз (баъзилар англамаслиги ҳам мумкин). Бу жараён тезлашиб бораётгани миллий тил меъёрларидан ҳам шундай тезликда йироқлашиб кетаётганимизни кўрсатмоқда. Бироқ, ҳали ўзбек тили компьютер тилига айланганича йўқ, компьютер таржимони ёрдамида ўқилаётган матнлар шунчалар ночорки, уларни ҳатто оддий жумлалар, деб ҳам бўлмайди. Бу ҳолат аввал сезилмаган бўлса, энди интернет ёрдамида бутун дунёга "реклама" қилинмоқда. Билмаслигимизни бунчалар "реклама" қилиш, табиийки, ўзбек миллатининг жаҳон миқёсидаги обрў-эътиборига салбий таъсир кўрсатади.\nТилшунослик соҳасидаги тадқиқотлар, асосан, диссертация шаклида юзага чиқмоқда. Диссертациялар эса Олий аттестация комиссияси (ОАК) томонидан шундай қатъий талаблар доирасида сақланиб турибдики, уларда ижодий ёндашувни чеклайдиган, ҳар қандай тадқиқотни бир хиллаштиришга қаратилган моддалар кўп. Бу, эҳтимол назоратни осонлаштириш учун, қатъий меъёрларни кучайтириш учун хизмат қилиши мумкиндир. Бироқ, илмий тадқиқотлар мавзусини мутахассислар эмас, ОАКдаги бошқа соҳа вакиллари белгилаб бермоқда. Ҳатто филологик тадқиқотлар авторефератларини бу соҳа вакиллари эмас, ушбу соҳадан йироқ айрим “масъул шахс”лар таҳрирдан ўтказаётганига нима дейсиз? Барча соҳалар каби айниқса, тил соҳасида мутахассис бўлиб етишиш учун ўзи танлаган, кўнгли чопган мавзуларда иш олиб бориш лозим экани кўпчиликка кундай аён. Бироқ, олдиндан белгилаб қўйилган мавзулар доирасидагина илмий тадқиқотлар яратишга таклиф ва тавсиялар бериш ҳам муайян маънода чекланишга олиб келади. Аввал илмий раҳбар, сўнгра илмий кенгаш, ундан кейин ОАК назоратидан ўтаётган мавзулар изланувчи-тадқиқотчи ихтиёрини чеклаб қўймайдими?\nКейинги 4-5 йилда ислоҳотлар сабаб ҳимоя жараёнлари тўхтаб қолгани туфайли энди рақамда ўша бўшлиқни тўлдириш учун шунчалар тез “ҳимоя қилдириш”га берилиб кетдикки, кўп ҳолларда сифат илмий тадқиқотнинг асосий мезони бўлмай қолаяпти. Формал талабларни уддалаган, асл илмдан йироқ тадқиқотчилар ҳам осонгина, тезгина ҳимоя жараёнига кириб кетаяпти. Натижада тез ҳимояни уддалаганлар олган дипломидаги ёзувлар ҳали қуримай туриб илмий раҳбарликка, янги вазифаю амалларга даъво қилмоқда. Уларнинг шогирдлари ҳам кўпинча мана шу “самарали йўл”ни маъқул кўриб, тезроқ даража ва унвон кетидан қуваётир. Илмнинг асл моҳиятидан узоқлашиш, илм билан шуғулланишни кўнгил иши ёки миллат юмуши, деб эмас, балки илмий даража ва унвон йўлидаги уриниш, деб қабул қилиш оммалашиб кетмоқда. Қаердаки, рақам кетидан қувилар экан, у ўз-ўзидан сифатга жиддий салбий таъсир этади.\nЗоҳида Муқимова, Ўзбекистон Республикаси Фанлар академияси Ўзбек тили, адабиёти ва фольклори институти таянч докторанти:\n– Она тил ҳар бир инсон учун муқаддас тушунча. Буни бошқа соҳа вакилларидан кўра, тилшунослар яхши билади.\nИнсоннинг ички дунёси, оламни идрок қилиши, тафаккур тарзи ва камолотини белгилайдиган восита бу – тил. Зеро, у дунёни билиш, англаш воситасидир. Кейинги вақтларда тилга шунчаки "алоқа воситаси" деб қараш кучайиб, у кўча қоидаларидан фарқ қилмай қолди. Бугунги кун тилшунос олимлари, аввало, ўзи бир-бири билан келишиб олиши керакдек, назаримда. Тил қоидалари масаласида хато қилаётган фарзандларимизда айб йўқ. Бу мутахассисларнинг хатти-ҳаракати, тил борасидаги хатолари эвазига келаётган жараён. Нега, дейсизми?\nЛуғатшунос олим Владимир Далнинг отаси шотланд, онаси олмон бўлган. У: "Одамнинг қайси миллатга мансублигини белгилашда унинг насл-насаби, қони, қаерда яшагани, қариндош-уруғи ҳеч қандай роль ўйнамайди. Буни фақат қайси тилда тафаккур қилиши, қайси тилда ўйлаши белгилаб беради. Мен русча тафаккур қиламан, демак мен русман", – дейди. Аслида, унинг рус миллатига ҳеч қандай алоқаси йўқ.\nБиз ўзбек тилида ўйлаймиз, фикрлаймиз, сўзлаймиз, лекин унга ҳар хил ўзгартириш киритавериб, хатоларга кўмиб ташладик. Янги ўзбек ёзувига (лотин алифбоси) ўтганимизга қанча бўлди? Ҳали-ҳануз ҳарфларнинг қўлланилиши, сўзлар шаклида бир тўхтамга кела олганимиз йўқ.\nЎзбек тили ва ўзбек халқининг ягона ватани бўлмиш Ўзбекистонда расмий ишлар узоқ йиллар ўзбек тилида эмас, ажнабий тилда олиб борилди. Такрор айтаман, ҳозиргача шундай. Агар ҳужжатлар ўша давлат тилида юритилмас экан, қилча қувватга эга эмас. Бу йиллар давомида йиғилган муаммолар. Бунинг ўз вақтида бартараф этилмагани, бир босқич авлодларимизни саводсиз қилиб бўлди. Бу жараён тартибга солинмас экан, тилимизни йўқотиш баробарида миллатнинг бутун авлоди саводсизлигига сабабчи бўлиш мумкин.\nЎзбек тилининг тараққиёти учун саъй-ҳаракатлар бошланди. Охирги улкан ва тарихий тадбирлардан бири Алишер Навоий номидаги Тошкент давлат ўзбек тили ва адабиёти университети ташкил қилинишидир. Аммо бунинг ўзи етарли эмас. Бу ерда ўқийдиган талабалар умумтаълим мактабларида тил қоидаларини ўрганиб келаётган ёшлар. Демак, уларда ҳам биз айтаётган камчиликлар бисёр.\nЎзбек филологияси факультетида ўзбек тили ва адабиётини илмий тарафдан ўрганадиган кадрлар етиштириш мақсад қилиб қўйилган. Ўзбек тили ва адабиётини ўқитиш факультетида эса олий ва ўрта махсус таълим тизимида ўзбек тили ва адабиёти йўналишида таълим берадиган педагоглар етиштириш асосий вазифалардан бири сифатида тилга олинган. Эътибор беринг, мақсадлар улкан. Фарзандларимиз она тилимизни тадқиқ қилиши ҳақида гап кетаяпти. Аммо эътиборли жиҳати, улар “sentabr” ва “sentyabr”, “sivilizasiya” ёки “sivilizatsiya” сўзларининг ёзилишини аниқ билмай таълим олган ёшлар. Манбаларда икки ёки ундан кўп шаклда қўлланилган бу каби сўзларни ўрганаётганида иккиланиб улғайган авлод. Уларнинг зиммасида жуда катта масъулият турибди. Улар, аввало, ўзи тўғри йўлни топиб олиши, сўнг она тилимизни юксалтириш учун тадқиқотлар олиб бориши мумкин. Ўзбек-инглиз таржима факультетида ўзбек адабиёти намуналарини ўзбек тилидан инглиз тилига, инглиз тилидан ўзбек тилига таржима қиладиган таржимонлар тайёрлаш кўзда тутилган. Тартибга солинмаган бу жараёнда ҳам шу гап.\nУмидимиз, мазкур университет ҳузурида ташкил этилган Ўзбек тили ва адабиёти илмий-тадқиқот институтидан. Зора, тил борасидаги тушунмовчиликлар барҳам топса-ю, ўз она тилимизни мукаммал билган авлод улғайса! Шунда тилга эътиборсизлик масаласи барҳам топган бўларди. Айни вақтда икки хил ёзилиб келаётган сўзлар юзасидан тавсиялар кўриб чиқилмоқда. Аммо бу қанча вақт олади? Аллақачон ечим топиши керак бўлган масала ҳалигача муҳокамада.\nМуқаддас Абдураҳмонова, Мирзо Улуғбек номидаги Ўзбекистон Миллий университети ўзбек филологияси кафедраси мудири:\n– Афсуски, ўз она тилимизни “Ўзбек тилига давлат тили” мақоми берилган кундагина эслаймиз, холос. Байрам арафасида бонг урамиз. Бу борада хато қилаётганимизни айтамиз. Бошқа пайтда ҳаммамиз бунга бефарқ бўламиз. Ўзбекистондаги энг нуфузли олий ўқув юртларидан бири бўлган ЎзМУда “Ўзбек филологияси” кафедраси йўқ эди. Мана шу ўқув йилида ташкил этилди. Бу жуда кўп саъй-ҳаракат талаб этганини айтишим жоиз. Ўйлайманки, ўз она тилимизга қайси йўналишдаги олий таълим муассасаси бўлса ҳам эътибор қаратмас экан, бу борада камчиликлар чиқаверади.\nХорижий тилни ўрганиш бугунги давр зарурати. Лекин ўзбек тилининг “ўлиши” ҳисобига эмас. Зеро, Гёте айтганидек, “Ўз тилингни билмагунча, ўзга тилни ўргана олмайсан.”\nАёлга эътиборсизлик уни қаритади, деймиз. Жуда тўғри. Мен шу ўринда беихтиёр она тилни ҳам аёлга ўхшатгим келди. Унга бефарқлик, ҳурматсизлик уни ўлдиради.\nОна тилимиз қонун ҳимоясида. Аммо уни бузгани учун ҳеч кимга ҳеч қандай чора кўрилмайди. Кўплаб ташкилотларда тил қоидаларига амал қилинмайди. Бошқа тилларда номланаётган ресторан ва кафеларни кўриб, ҳатто маъносини ҳам билмаймиз. Бунга аҳамият бермаймиз. Энг ёмони, бефарқмиз. Тилимизга, илмий, бадиий меросимизга, тарихимизга эътиборсизлик ошиб кетмоқда. Афишалар, рекламалар бошқа тилда ёзилган. Ёлғон бўлмасин, ўзбек тилида ёзилганлари ҳам бор. Аммо ғиж-ғиж хато. Эътироз билдирилса, компьютерда ёзилган, шунинг учун хатоликлар бор, дейишади. Ахир, техникани ҳам инсон бошқаради-ку!\nТил – миллатни бирлаштирувчи руҳ, деймиз. Қани, бунинг исботи? Кейинги вақтларда сўзни ўз ўрнида ишлатмаслик авж олиб кетди. Айниқса, интернет тармоқларида. Барака топгур, озгина эътиборли бўлсанг-чи, ҳозирги ёшлар асосан шу матоҳдан фойдаланади, демак, уларнинг маълум маънода саводсиз бўлишида сенинг ҳам ҳиссанг бор, деб ҳайқиргинг келади. Тил – миллий ғурур. Ўз ғуруримизни масъулиятсизликка алмаштириб қўймайлик. Шахсий жавобгарлик деган тушунчани ҳар биримиз ўзимизда ҳис қилишимиз шарт.\nШу ўринда бир мулоҳаза. Юртимизда вазирликлар, ташкилотлар идораларда иш юритишда тилга беписанд муносабатда бўлишга кўникиб қолганмиз. Сўзларнинг хато ёзилиши, жумлаларнинг нотўғри тузилиши оддий ҳолдек. Баъзи ҳужжатларда шундай жумлалар учрайдики, охирини ўқигунча, боши эсдан чиқиб кетади. Суд ишига оид ҳужжатларни, ҳукмга оид қарорларни ўқиганмисиз? Агар ўқиган бўлсангиз, нимадир тушунганмисиз? Қарорнинг кўп қисми нуқтасиз, гап якунланмасдан ёзилиб кетаверади. Такрор ўқимасангиз, тушунмайсиз. Гап тузилиши ва имло хатолар ҳақида гапирмаса ҳам бўлаверади.\nПойтахтимизда бугун улкан қурилиш-бунёдкорлик ва ободонлаштириш ишлари қизғин бормоқда. Бу зўр! Аммо ана шундай жойларнинг бирида Тошкент шаҳар ҳокимияти томонидан тайёрланган огоҳлантириш ёзувида қуйидагича ёзилган: (қандай бўлса шундайлигича) “Shahrimizda obodonlashtirish ishlari olib borilmoqda. Noqulayliklar uchun uzur so'raymiz!”. Ҳозирча "узр" сўзининг ёзилишини ҳеч ким ўзгартиргани йўқ-ку!? Ё ҳокимиятдагиларга мумкинмикан? Наҳотки тўғри ёзиш шунчалар қийин бўлса?!\nИжтимоий тармоқларда муҳокамаларга сабаб бўлган Журналистика ва оммавий коммуникациялар университетининг мадҳиясидаги “Holislik” сўзи эътиборимизни тортди. Келгусида журналистика соҳасининг етук мутахассислари тайёрланиши режалаштирилаётган олий ўқув юрти масъулларининг илк қадамдаёқ бундай хатога йўл қўйиши қай даражада тўғри?\nДўконлар, хизмат кўрсатиш шохобчалари, ошхоналар пештоқидаги "ранг-баранг", турли тиллардаги дидсизлик, саводсизлик намуналари, корхоналар, фирмалар, ташкилотларнинг мантиқсиз номлар билан аталиши, ОАВда (айниқса, телевидение), киноларда шевага хос сўзлар такрор-такрор қўлланавериши каби дилни сиёҳ қиладиган масалалар ҳам бор.\nБир куни қўшним чиқиб, сизга айтадиган муҳим гапим бор, деди ҳовлиқиб. Унинг айтганларини сўзма-сўз келтираман:\n“Қизим мактабга бормайман, дейди. Сабабини сўрасам, устозим хато ёзаяпсан, деб паст баҳо қўяди. Мен кўрганимни ёздим, деса “сен айтганимни қил, кўрганингни эмас”, дер экан. Аммо бола-да, унга буни тушунтириб бўлармиди. Бозорда, кўча-кўйда, афишаларда “харид” сўзини “ҳарид”, “маҳсулот”, “махсулот”, “хуш келибсиз”, “ҳуш келибсиз”, “шохобча” “шаҳобча” тарзида ёзилганини у кўрган, ўқиган-да. Янги ўзбек алифбосида бўладими, кирилл ёзувида бўладими, бу сўзлар хато ёзилаяпти. Ҳатто дарсликларда ҳам бу хатолар бор. Бу боламга салбий таъсир қилаяпти. Нега сиз, журналистлар бу ҳақда ёзмайсизлар?”.\nБу ҳақда ёзмаган журналист қолмади, шекилли. Билган ҳам, билмаган ҳам ёзаяпти. Лекин, натижа йўқ.\nБундан икки йил олдин шифохонада “ёнғин учун маъсул....” деган ёзув илиб қўйилган хонада даволангандим. “Масъул” сўзи “маъсул” шаклида ёзилган экан. Шу ёзув хато эканини шифокору ҳамширага айтавериб, чарчадим. Бемор ҳолимда қайта-қайта шу сўзларни ўқиганимда руҳиятим толиқди. Уни олиб ташлашларини илтимос қилдим. Ўзгартиринглар, дедим. Эътибор ҳам қилишмади. Ахири ўша ёзувни ўзим олиб ташладиму, қутулдим.\nАслида, онгимиз кўз орқали кўрган нарсасига кўпроқ эътибор қаратади, эслаб қолади. Бугун саводсизликда айблаётган ёшларимизни ўзбек тилига эътибор қаратаяпмиз, деб чала ишланган лойиҳани ҳаётга татбиқ этиш натижасида шу кўйга солмадикми? Бу тилшунос олимларнинг ўзи қай тартиб, шаклда ёзилишини келиша олмаётган сўзларни ўргатишдан бошланмадими?\nЎзбекистон Республикасининг “Давлат тили ҳақида”ги қонуни қабул қилинганига 29 йил, “Лотин ёзувига асосланган ўзбек алифбосини жорий этиш тўғрисида”ги қонун қабул қилинганига эса 25 йил бўлди. Аммо ҳануз ўзбек адабий тили имло қоидаларига амал қилиш эътибордан четда қолиб келмоқда.\nДавлат рамзлари қаторида турувчи она тилимиз ўз ўрнини топиши, қадр-қиммати юксалиши учун ҳар биримиз масъулмиз. Шундай экан, тил ҳақидаги қонунга риоя этайлик, унга муносабатимизни ўзгартирайлик. Дунё сиёсий харитасида "ЎЗБЕКИСТОН" деган давлат битта бўлгани каби, ўзбек тилининг ВАТАНИ ҳам битта! Бинобарин, уни асраш, бойитиш, келгуси авлодларга безавол етказиш сизу бизнинг зиммамизда.


Хитойнинг смартфонлар ишлаб чиқаришга ихтисослаштирилган “Meizu” компанияси янги маҳсулотини омма эътиборига ҳавола қилди.\nУнга жуда кучли процессор, кўп маълумотларни жойлаш имкониятига эга хотира, сифатли овоз тизими, замонавий камера ва сканер ўрнатилган. Айни шу хусусиятлари -билан ушбу мобиль алоқа воситаси харидорларда катта қизиқиш уйғотиши айтилмоқда.\nМаълумот ўрнида қайд этиш жоиз, “Meizu” компанияси мамлакатдаги энг яхши ўнта ишлаб чиқарувчидан бири ҳисобланади. Унинг “MX”, “M” ва “Pro” каби моделдаги смартфонлари кўпчиликка яхши таниш.\nКонго Демократик Республикасида “А310” самолёти қўниш пайтида ҳалокатга учради.\n“Air Service” авиакомпаниясига тегишли ҳаво лайнери учувчиси Мбужи-Майи аэропортидаги учиш-қўниш йўлагини адаштириб юборгани натижасида самолёт яқин орадаги уйга бориб урилган. Хонадон ичида бўлган етти кишининг барчаси ҳаётдан кўз юмган.\nФранциянинг Лион шаҳридаги “Confluence” номли янги музейга ташриф буюраётганлар сони қисқа вақт ичида 750 минг нафардан ошиб кетди.\nУ 2014 йилда Ронь ва Сон дарёлари қўшилган жойда очилган эди. Маданият масканига келаётганлар 3 мингдан ортиқ доимий кўргазма коллекциялари билан танишишлари мумкин. Уларнинг орасида илмий, археологик, этнографик экспонатлар мавжуд.\nБўрон ва ёғингарчилик мавсуми\nАҚШнинг шарқий қисмида кучли бўрон ва ёғингарчиликлар кузатилмоқда. Хусусан, Миссисипи, Теннеси, Арканзас, Миссури, Иллинойс ва Кентукки штатларида, айниқса, вазият жиддий тус олган. Бунинг оқибатида ўн киши қурбон бўлган. Шунингдек, Атланта, Вашингтон, Нью-Йорк аэропортларида кўплаб рейслар бекор қилинган.\nМазкур рукндаги бошқа мақолалар: « «Ўзбекистон капитал қўйилмалар учун дунёнинг энг яхши мамлакатларидан биридир»\tМамлакатимизнинг иқтисодий ва сармоявий салоҳияти АҚШда тақдим этилди »


Кичик бизнес катта бўлолмаяпти\n03 декабр 2020, Тошкент вақти: 19:56\nАксар дунëда иқтисод ривожланишининг асосий унсури бўлган кичик бизнес Ўзбекистонда имкондан кўра¸ кўпроқ муаммога учрамоқда.\nЎзбекистон ҳукумати кичик бизнесни ривожлантириш ҳақда кўп гапириб¸ кўп қарорлар қабул қилаëтганига қарамай¸ кузатувчиларга кўра¸ кичик тадбиркорларнинг мамлакат иқтисодидаги салмоғи ошай демаëтир.\nЎзбекистон 2010 йилда мамлакат ялпи ички маҳсулотидаги кичик бизнес ва хусусий тадбиркорлик улушини 52,5 фоизга етказмоқчи.\nБу ҳақда Ўзбекистон республикаси Монополиядан чиқариш ва рақобатни ривожлантириш давлат қўмитаси матбуот хизматидан олинган маълумотга таяниб, Регнум ахборот агентлиги хабар қилди.\nХабарда келтирилган бошқа маълумотга қараганда, 2009 йилнинг 9 ойида кичик бизнес ва хусусий тадбиркорликнинг ялпи ички маҳсулотдаги ҳажми 40,9 фоизни ташкил қилган.\nЭнг аввало кичик бизнеснинг ҳажмини эслайлик.\nБу ишда Фарғонадаги “Мавлоно” консалтинг фирмасининг раҳбари Маъруфжон ака ёрдам беради.\n- Кичик бизнес деганда тадбиркорлик билан шуғулланувчи субъектлар тушунилади. Кичик деб аталишининг сабаби бундай хўжалик юритувчи субъектларда Ўзбекистон республикаси қонунларига кўра¸ агар адашмасам¸ 10 нафаргача одам ишласа¸ кичик бизнес субъекти бўлади¸ дейди Маъруфжон ака.\nМаъруфжон ака адашмаяпти: фаолият турига қараб 5 нафардан 20 нафаргача ишчи-хизматчиси бор корхоналар микрофирмалар, 20 дан зиёд ва 100 кишигача ишчи-хизматчи ишлайдиган корхоналар кичик корхоналардир.\nБундай корхоналарнинг халқ хўжалигидаги аҳамияти жуда катта¸ дейди “Мавлоно” консалтинг фирмаси раҳбари.\n- Кичик бизнес илдам бўлади. Шароитга тез мослаша оладиган¸ янги техника ва технологияларни жорий эта оладиган бўлади. Айтайлик “Daewoo” корпорацияси бор. Машинанинг чироғига керак бўладиган шишасини кичик бизнес чиқариб бериши мумкин. Масалан¸ иккита-учта электрик монтëрлар кичкина фирма қилиб¸ йирик осмонўпар бинонинг электр билан боғлиқ бўлган ишларини қилиб бериши мумкин¸ дейди Маъруфжон ака.\nМаъруфжон ака Ўзбекистон ҳукуматининг ялпи ички маҳсулотдаги кичик бизнес улушини 52,5 фоизга етказиш тўғрисидаги режасини олқишлайди.\nБироқ, унинг фикрича, бу ҳали оз, чунки “капиталистик мамлакатларда кичик бизнес улуши 70 фоиздан ортиқ бўлади”.\nШавкатбек Тошкентда иш юритади. Унинг хусусий микрофирмаси бор.\nШавкатбек ҳам кичик бизнес ривожи суръатини етарли эмас, деган фикрни билдирди.\n- Ҳозир ўзи 40 фоиздан ортиқ деб кўрсатилаяпти. Келаси йил 52 фоизга чиқарилиши жуда кам¸ дейди Шавкатбек.\nШавкатбек, бошқача статистикага ҳам эътиборимизни қаратди: агар хўжалик юритувчи субъектлар умумий рўйхатига қаралса, ундаги субъектларнинг 80-90 фоизи микрофирмалар ва кичик корхоналар бўлиб чиқиши мумкин.\nБироқ маҳсулотнинг катта қисмини гигант корхоналар ишлаб чиқаради. Яъни кичик бизнеснинг сони кўп, салмоғи оз.\nЛекин барибир, дейди Шавкатбек, кичик бизнес ривожига кўпроқ эътибор қаратиш керак, чунки аҳолини меҳнат билан таъминлаш¸ моддий рағбатлантириш томонидан олиб қарасангиз¸ кичик бизнеснинг эффектлилик тарафи гигантлардан устун.\nДемак, шу нуқтада, яъни кичик бизнесни ривожлантириш керак, деган фикрда ҳукумат ҳам, бизнес вакиллари ҳам якдил.\nХўш, нима монелик қиляпти кичик бизнеснинг ривожига?\n- Тўсиқлар масаласида бир томондан¸ технологияга ҳам¸ тўғри ҳозир технологияга анча йўл очиб қўйилди¸ олдин олиб кириш қийин бўлган. Лекин битта нарса бор¸ шуни олиб киришда валюта муаммоси ҳали ҳам бор. Яна битта нарса жой масаласи жуда кўпчиликни ўйлантиради. Ўзбекистон қонунчилигида ер давлатники. Ер сотилмайди. Ижарага берилади ëки қурилиш учун вақтинчалик фойдаланиш учун ажратилади. Мана шу масалани ҳал қилиш керак. Тошкент шаҳрида ҳозир арзимаган ер олиш учун катта харажатлар қилиш керак. Бу давлат нимасида кўрсатилган харажатлардан анча қимматга тушиб кетаяпти. Мана шунақа кўзга кўринган ва кўринмаган сабаблар туфайли ҳамма ҳам кичик бизнесга¸ тадбиркорликка қўл уравермайди¸ дейди Шавкатбек.\nФарғоналик Маъруфжон аканинг фикрича, кичик бизнесни ривожлатириш учун давлат тўсиқларни олиб ташлаяпти, масалан, солиқ сиёсатини ҳам кейинги йилларда анча енгиллатди.\n-Солиқ 10 йил олдингиларга нисбатан анча яхшиланган. Биргина нарсани айтай. Корхона ва ташкилотларнинг иш ҳақидан ходимларга агар 100 миллион иш ҳақи тўлайдиган бўлса¸ фақатгина 37¸ 3 миллион сўми ходимлар чўнтагидан эмас¸ фақат корхонанинг ўзи тўларди. Ҳозир атиги 24 га тушган. Фирма¸ корхона ва ташкилотларга жуда катта имкон берган. Озайтираяпти¸ дейди Маъруфжон ака.\nМаъруфжон аканинг бу оптимизмига шерик бўлишимизга тошкентлик Мирғиёс аканинг айтганлари имкон бермайди. У кишининг куёв боласи хусусий тадбиркор. Ўзнинг микроавтобусида йўловчи ташийди.\nОзодлик: Ҳукуматга неча пул тўлайди?\nМирғиëс ака: Бир йил олдин 5000 дан бошлаган. Ҳозир ҳар куни давлатга 39 минг тўлайсиз. Сизга путëвка беради.\nОзодлик: Давлат путëвкадан бошқа яна нима беради?\n- Ҳеч нарса бермайди. Шу линияда сиз ишлашингиз мумкин¸ деб рухсат беради. Бензин ҳам бермайди. Шундан ойлик бериши мумкин. Ойда йиғиб-йиғиб қанчадир минг беради. Ана энди ҳисобланг. Бир йил олдин 5000 бўлган бўлса¸ ҳозир 40 минг. Ҳисобласангиз¸ қанча бўлаяпти¸ саккиз баробар ошиб кетаяптими¸ дейди Мирғиëс ака.\nКичик бизнеснинг ривожига тўсиқ бўлаётган бошқа, бюрократик тўсиқлар ҳам кўп.\nОптимист суҳбатдошимиз, фарғоналик Маъруфжон аканинг "Мавлоно" консалтинг микрофирмаси шу кунда рақобатга дош беролмай ёпилиш арафасида.\nЛекин фирма инқирози бундан 5-6 йил аввалги зарбадан бошланган, дейиш ҳам мумкин.\nЎша пайтда “Мавлоно” фирмаси газеталарда “Ўз бизнесингизни бошламоқчи бўлсангиз, бизга мурожаат қилинг, маслаҳат берамиз” деган мазмунда эълонлар берар эди.\nБир куни, деб эслайди Маъруфжон ака, Фарғона шаҳар ҳокими ўринбосари Ҳамдам Тўхтасинов чақириб,\n- “Сизнинг нима ҳақингиз бор одамларга фирма очишга консултация беришга?” деди. Мен “Менинг фирмамнинг уставига кўра мен маслаҳат берадиган консалтинг фирмаман. Уставимда борлиги учун қилаяпман” дедим. “Сизнинг қобилиятингиз” дейди. “Қобилиятим етганлиги учун шунча фирмалар ишлаб юрибдику” дедим¸ дейди Маъруфжон ака.\nШундан сўнг “Мавлоно” фирмаси ўзининг асосий фаолияти - бўлажак тадбиркорларга маслаҳат беришни йиғиштириб қўйишга мажбур бўлган эди.\nГап кичик бизнеснинг ривожи йўлидаги бюрократик тўсиқларга келиб тақалган экан, хоҳлайсизми-йўқми андижонлик 23 тадбиркор устидан ўтказилган суд ёдга тушаверади.\nКичик бизнеснинг 23 вакили устидан очилган жиноят иши 2005нинг 13 май воқеаси билан тугаган эдики, бу ҳақда, энди, кўп ва хўб гапирилган.


Тиббий препаратни қўллаш бўйича йўриқнома\nСуперОптик ГидроБаланс РРН\n(Натрий гиалуронат, эритма1 мг/мл)\nНамловчи стерил кўз томчилари, 2 x 5 мл, 1 x 5 мл\nКўрсатма: Йўриқнома томчиларни қўллашнинг хавфсиз усули ва қоидалари ҳақида маълумот сақлайди. Диққат билан йўриқнома мазмуни билан танишиб чиқиш ва керак бўлган ҳолда унинг мазмунига мурожаат қилиш учун сақлаб қўйиш керак.\nНатрий гиалуронат, натрий хлорид, борат кислотаси, натрий тетраборат, динатрийэдетат, полигексанид (PHMB), юқори тозаланган сув.\nСуперОптик ГидроБаланс РРН томчилари самарадор ва давомий намловчи таъсирга эга. Кўзларда қуриш, қизариш, толиқиш хисси ва киприклар остидаги қум хиссида тезкор енгиллик олиб келади. СуперОптик ГидроБаланс РРН томчилари, айниқса, қуйидаги ҳолатларда тавсия этилади:\n Чанг, тутун, УБ-нурланиш, иссиқлик (марказий иситиш, сауна), кондиционер, шамол, косметик воситалар, хлорланган сув каби ташқи муҳит қизартирувчи омилларининг кўзларга таъсири;\n Телекўрсатувлар, китоб ўқиш туфайли ёки узоқ муддат диққатни жамлаш, масалан, монитор экранида давомий ишлаш, автомобилни бошқариш ва ҳк. керак бўлган шахсларда кўзларни очиб-юмиш тез-тезлигининг камайиши;\n Кўз қуриши симптоми билан оғриган шахслар ва 40 ёшдан катта бўлган шахсларда кўз ёшлари миқдорининг жуда камлиги ёки улар таркибининг ўзгариши;\n Контакт линзаларни тақувчи шахслар учун.\nСуперОптик ГидроБаланс РРН томчилари исталган турдаги контакт линзалар тақувчи шахсларда қўлланиши мумкин.\nСтерил маҳсулот – асептик шароитларда ишлаб чиқарилган.\nМустақил ташқи қўлаш учун .\nТомчиларини қўллашдан аввал қўлларни ювиш лозим. СуперОптик ГидроБаланс РРН томчилари кўзнинг конъюктивал қопига маҳаллий киритилиши керак. Одатда 1 ёки 2 томчи, суткада 3 дан маҳалгача томизилади. Томизғич учига тегиш мумкин эмас, чунки бу идиш ичидагисининг ифлосланишига олиб келиши мумкин.\nАгар қизартирувчи омилларни бартараф этгандан сўнг, симптомлар йўқолмаса ёки томчиларни қўллаш вақтида кучайса, препаратни қўллашни тўхтатиш ва шифокор-мутахассисга мурожаат қилиш керак.\nСуперОптик ГидроБаланс РРН томчиларини унинг исталган компонентига юқори сезувчанлик бўлган ҳолатда қўллаш мумкин эмас.\n Томчиларни қўллашдан аввал ўрамида кўрсатилган яроқлилик муддати текширилсин. Идиш ва картон ўрамда кўрсатилган яроқлилик муддати ( ) тугагач қўлланилмасин. Томчиларни идиш илк очилганидан сўнг 8 ҳафта ичида ишлатиш керак.\n Биринчи қўллашдан аввал ўрам оригинал қопқоқ билан ёпилганлигига ишонч ҳосил қилиш керак. Агар қопқоқдаги елим ёрлиқ бузилган бўлса, препаратни қўллашдан бош тортиш керак.\n Эритма рангининг ўзгариши ёки хиралашиши ҳолатида қўлланилмасин.\n Ҳар қўллангандан сўнг, идиш маҳкам бураб ёпилсин.\n Болалар ололмайдиган жойда сақлансин.\n Бошқа кўз томчилари бир вақтда қўлланган ҳолатда, СуперОптик ГидроБаланс РРН томчиларини энг охирида, аввалги препарат қўллангандан сўнг 5 дақиқалик танаффус сақлаб, қўллаш керак.\n СуперОптик ГидроБаланс РРН томчиларини бошқа суюқликлар билан аралаштириш ва суюлтириш маън этилади, чунки бу томчилар стериллиги ва таъсир самарадорлигининг ўзгаришига таъсир қилиши мумкин.\n Контакт линзаларни ишлатувчи пациентлар исталган кўз препаратларини қўллашдан аввал шифокор-мутахассисга мурожаат қилишлари шарт.\nЭҳтимолий ножўя самаралари\nТомчилари яхши ўзлаштира олинади. Айрим шахсларда конъюктивлар қизариши, ачишиш хисси ёки кўришнинг қисқа вақтли лойқаланиши кузатилиши мумкин. Давомий ноқулайлик хисси ёки қизариш юзага келган ҳолатда, томчиларни қўллашни тўхтатиш ва шифокор-мутахассисга мурожаат қилиш керак.\nВаршавский фармацевтический завод Польфа АЖ\nКаролькова кўчаси, 22/24\n01-207 Варшава, Польша\nтел. +48 22 691 39 00\nМавжуд эркин ўрам: 2 x 5 мл, 1 x 5 мл\nЎрамнинг барча ўлчамлари муомалада бўлмаслиги мумкин .\nЙўриқнома янгиланган вақти: 2017 йил январь ойи.\nҚўлланилган сиймолар мазмуни:\nҚўллаш бўйича йўриқнома билан танишиб чиқинг\n25°C дан паст ҳароратда сақлансин.\nгача яроқли (яроқлилик муддати)


13:45 19.01.2020 (Янгиланган 14:07 19.01.2020) Ҳавола олиш\nОлий Мажлис Қонунчилик палатаси депутатлари ва Сенати аъзоларига гувоҳнома ҳамда кўкрак нишонларини топширишга бағишланган тантанали маросим ўтказилди.\nТОШКЕНТ, 19 янв — Sputnik. Олий Мажлис Қонунчилик палатаси депутатлари ва Сенати аъзоларига гувоҳнома ҳамда кўкрак нишонлари топширилди. Бу ҳақда Марказий сайлов комиссияси хабар қилди.\nТаъкидланишича, тадбирда МСК аъзолари, янги сайланган депутат ва сенаторлар, сиёсий партиялар ҳамда оммавий ахборот воситалари вакиллари иштирок этган.\nПарламент сайловлари натижаларига кўра, МСК Ўзбекистон Олий Мажлиси Қонунчилик палатасининг 150 нафар депутатини ва Сенатининг 97 нафар аъзосини рўйхатга олди. Сенат аъзоларининг 13 нафари Шавкат Мирзиёвнинг 17 январдаги фармонига асосан тайинланган.\nМаросимда МСК раиси Мирзо-Улуғбек Абдусаломов миллий парламентнинг янги сайланган ва президентнинг фармонига биноан тайинланган аъзоларини халқ вакили бўлишдек шарафли мақомга мушарраф бўлгани билан самимий табриклади.\nТадбирда парламент аъзолари энди ўзининг бор куч-ғайрати, улкан илмий, ижодий ва етакчилик салоҳиятини ҳамда инсоний фазилатларини халқнинг ва мустақил Ўзбекистоннинг равнақи йўлида сафарбар этади, деган умид билдирилди.\nЎзбекистон Олий Мажлиси Қонунчилик палатасининг ва Сенатининг биринчи мажлислари шу йилнинг 20 январь куни Тошкент шаҳрида чақириш тўғрисида қарор қабул қилинган.


Вазир ўринбосари янги стипендия тизимида ҳам коррупция сақланиб қолиши мумкинлиги ҳақидаги саволга жавоб берди\n18:53 / 08.02.2020\nТалабаларга тўланадиган янги стипендия тизими орқали олий таълимдаги коррупцияни тугатиш режа қилинган, - дея маълум қилди Олий ва ўрта махсус таълим вазири ўринбосари Сарвар Бузрукхонов.\n7 февраль куни Тошкент шаҳридаги «Талабалар медиа ижтимоий ва маданият маскани» биносида Олий ва ўрта махсус таълим вазирлиги томонидан ўтказилган матбуот анжуманида стипендия тўлашнинг янги тартиби муҳокама қилинди.\nМатбуот анжуманида журналистлар томонидан стипендия тўлашнинг янги тартиби бўйича 30 фоиз фанлардан 3 баҳо олган талаба семестр давомида стипендия олмаслиги, бу ҳолатда 3 баҳо олмаслик учун ҳам айрим талабалар томонидан барибир коррупцияга йўл қўйилиши мумкинлиги борасида савол берилди.\nСаволга дастлаб Тошкент давлат иқтисодиёт университети ректори Қўнғиротбой Шарипов жавоб берди.\nУнинг айтишича, университетда охирги семестрда синовдан ўтказилган тизим бўйича якуний имтиҳонларда ўқитувчи ва талаба ўртасидаги боғлиқлик узилади ва қисман коррупциянинг олди олинади.\n«Иқтисодиёт университетида бир тизимни йўлга қўйдик. Бунда имтиҳонларда тушадиган барча тест саволлари талабаларга олдиндан етказилди. Яна бир ўзгариш: талабалар якуний имтиҳонларни онлайн тарзда тест марказларида топширди.\nБу жараёнда ўқитувчилар қатнашмайди. Тест жараёнини назорат қилувчи назоратчилар эса университетнинг ўзидан бўлмайди. Талабаларда тест жараёнига нисбатан эътирозлар бўлса, тест жараёни якунида қайта имтиҳон қилдик.\nБу жараёнда талаба ва профессор, ўқитувчи алоқаси бўлмайди. Бу жараён якуний имтиҳонларда коррупция ҳолатларининг олдини олиш имкониятини беради», — деди у.\nСавол юзасидан, шунингдек, Олий ва ўрта махсус таълими вазири ўринбосари Сарвар Бузрукхонов ҳам ўз фикрларини билдирди.\n«Бу янги тизимни жорий қилиш учун кўпчилик меҳнат қилди. Кўп таҳлиллар қилинди. Таҳлиллар шуни кўрсатдики, стипендия тўлаш тартиби ҳозирда фақат МДҲ давлатларидагина сақланиб қолган.\nТаълим сифати бизга яқинроқ бўлган Россия Федерацияси ва Қозоғистондаги тизимни олиб кўрайлик. Бу давлатларда ҳам талабаларга стипендия тўланади аммо 3 баҳога ўқийдиганларга эмас. Улар бюджетдан стипендия олмайди», деди Бузрукхонов.\nУнинг қўшимча қилишича, бугунги кунда Ўзбекистонда жами 88 минг талаба давлат гранти, 278 минг талаба эса контракт асосида ўқийди. Шунча талаба орасида давлат гранти билан ўқиётган талабалар эса албатта қолганлардан ўқиши билан фарқ қилиши керак.\nҲукумат эса адолат ва ижтимоий ҳимоя принсипларидан келиб чиққан ҳолда бюджетдаги талабалар учун 3 баҳо олмаслик шартини 30 фоизгача қолдирган.\n«Келинг, ҳолатга Миллий университетидаги математика йўналиши талабаси мисолида қараймиз. У математик, у иқтидорли бола, лекин мутахассислиги бўлмаган жисмоний маданият фанидан паст баҳо олиши мумкин. Шунинг учун, 30 фоизлик чегара қолдирилди. Лекин 3 баҳоси 30 фоиздан ошиб кетган талабага биз стипендия беролмаймиз.\nКоррупция бўлмайдими, деяпсиз. Президент олий таълим соҳасини коррупциядан ҳоли соҳа, деб эълон қилган.\nБиз тизимда коррупцияни йўқотиш бўйича барча чораларимизни қўллаяпмиз. Бизга талабаларни ўзи ҳам ёрдам бериши керак.\nБу йилдан бошлаб биз барча олий таълим муассасаларида талабалар кенгашларини тузяпмиз. Стипендия белгилашнинг янги тизими бўйича мана шу кенгашнинг ўрни оширилади. Бу кенгаш Ёшлар иттифоқидан алоҳида орган ҳисобланади.\nТалабаларни рағбатлантириш ва қўшимча стипендия белгилашдаги асосий ваколатлар ҳам мана шу кенгаш қарори билан бўлади.\nАвваллари 5 ва 3 баҳога ёпган талабалар стипендияси деярли 2 баробар фарқ бўларди ва шу сабабли, талабалар 5 баҳога ёпиш учун ҳам пул кўтариб юришарди.\nҲозир 195 минг 884 нафар талаба стипендиясиз шаклда тўлаяпти. Улар энди пул кўтариб юрмайди. Мана шу тизимга ўтганимизнинг ўзи ҳам коррупцияни катта фоизларга йўқотмоқда», дея Сарвар Бузрукхонов сўзларини келтирмоқда Kun.uz мухбири.\nЮридик университет истиқболли кадрларнинг хорижда ўқишини молиялаштирмоқчи\n18:05 / 19.08.2020\nИжтимоий ҳимояга муҳтож талабага ёрдамни ОТМ раҳбарияти эмас, талабалар кенгаши ажратади – вазир ўринбосари\n12:17 / 22.05.2020\nМатематика йўналишидаги талабалар ва тадқиқотчилар учун стипендия жорий этилди\n14:24 / 22.04.2020\nТалабалар учун яна бир давлат стипендияси таъсис этилди


Қирғизистон мусулмонлар диний бошқармаси биноси олдида норозилик акцияси бўлиб ўтмоқда\nБишкекдаги мусулмонлар диний бошқармаси биноси олдида норозилик акцияси бўлиб ўтмоқда. Муфтиятда коррупция мавжудлигини даъво қилаётган фуқаролар бино олдида ўзларининг ўтовларини ўрнатдилар.\nНамойишчилар Қирғизистон мусулмонлари диний бошқармасидаги (ҚМДИ) коррупцияни йўқ қилишни ва ҳозирги аъзоларни Олам (Уламо) Кенгаши сайловларида иштирок этишларига йўл қўймасликни талаб қилмоқда.\nБугун, 21 май куни ҚМДБ (муфтий) раҳбари лавозимини тўлдириш учун танлов ўтказилиши керак. Танловда 6 киши иштирок этмоқда.\nШунингдек, 22 май куни ҚМДБ тафтиш комиссияси раиси, 24-25 май кунлари — ВИИ чақириқ Оламлар Кенгаши аъзолари сайловлари бўлиб ўтади.\nҚирғизистон мусулмонлари диний бошқармасининг (ҚМДИ) аввалги раҳбари Мақсатбек Тўхтомушев 10 февраль куни кечқурун ҳибсга олинган. Ўша куннинг бошида у ўз хоҳиши билан истеъфога чиқди. Энди муфтининг вазифаларини унинг ўринбосари Жоробай Шергазев бажаради.\nҚМДБ бош бухгалтери Женишбаи Бекиев Миллий хавфсизлик давлат қўмитасига пора топшираётганда, ҳибсга олинган. Токтомушев 11 февраль куни яшаб турган ҳудудини тарк этмаслик тўғрисидаги шарт билан озод қилинди, Боэкиев эса 11 март куни уй қамоғида озод қилинди.\nТергов маълумотларига кўра, муфтият раҳбарияти Ҳаж зиёратига келганлар томонидан ажратилган маблағни ҳар ойлик фоиз тўловларини олиш учун хусусий молия институтларига тақдим этган. Миллий хавфсизлик давлат қўмитасининг таъкидлашича, молиявий муомалалар фош этилгандан сўнг, муфтият раҳбарияти фош этилган фактларни яширгани ва қўшимча терговни тўхтатгани учун Давлат қўмитаси ходимларига 100 минг АҚШ доллари миқдорида пора таклиф қила бошлаган.


ИНҲА ПРОФЕССОРЛАРИ ХАЛҚАРО МУКОФОТНИ ҚЎЛГА КИРИТДИ\nТошкент шаҳридаги Инҳа университети (IUT) профессорлари Ашиш Сэт ва Кирти Сэт “India Excellence Summit 2017” мукофотини қўлга киритишди.\n“India Excellence Summit” ўзлари меҳнат қилаётган соҳанинг ривожига ҳисса қўшаётган ўқув юртлари, академиклар, тадбиркорлар, ёш профессорлар ва сервис ташкилотларини аниқлашга қаратилган.\nДоктор Ашиш Сэт ҳамда доктор Кирти Сэт “Таълим” йўналишидаги “Энг истиқболли педагог” ва “Энг истиқболли аёл-педагог” номинациясидаги мукофот соҳибларига айланишди. Мазкур категорияда 130 нафардан ортиқ номзодлар қатнашган эди.\nАшиш Сэт ва Кирти Сэт мазкур мукофот билан юқори малакали талабаларни тайёрлашга қўшган ҳиссалари учун тақдирланишди.\nIUT Ректори Сарвар Бабаходжаев қайд этди: “Мен профессорларимиз Ашиш Сэт ва Кирти Сэтларни бу мукофот билан табриклайман. Мазкур мукофотлар бизнинг олий ўқув юртимизда берилаётган таълим юқори даражада эканлигининг ўзига хос бир ифодасидир. Бизда ана шундай юқори малакали профессорлар таълим бераётганлиги ҳамда ўз билимларини ёшларимизга улашаётганлиги билан фахрланамиз”.\nДоктор Ашиш Сэт ва доктор Кирти Сэт компьютерлар фани соҳасидаги профессорлар ҳисобланишади. Кўп йиллик иш тажрибасига эга. Улар Тошкент шаҳридаги Инҳа университетидаги ўз фаолиятларини 2016-2017 ўқув йилидан бошлашган.


АЧЧИҚ ҚАЛАМПИР ТЕРИЛАЯПТИ,\nOldingi maqola МЕВАЛАРГА БОЛ ЭНМОҚДА\nKeyingi maqola ЯНГИ МАРКАЗ ФЕРМЕРГА ҲИСОБ-КИТОБ ИШИДА КЎМАКЛАШАДИ\nбироз вақт ўтиб навбат руккола ва розмарин экспортига келади\nОзиқ-овқат хавфсизлигини таъминлашнинг ягона манбаи ер бўлса, экин майдонларидан унумли фойдаланиш муаммонинг бирламчи ечимидир. Шунга монанд, юртимиз қишлоқ хўжалиги соҳасида амалга оширилаётган ислоҳотлар доирасида кундалик эҳтиёж учун зарур ҳамда экспорт учун талаб юқори бўлган полиз, мева-сабзавот маҳсулотларини етиштиришга алоҳида эътибор қаратилаяпти. Бу борада тадбиркорларга, деҳқон ва фермер хўжаликларига қатор имтиёзлар, шарт-шароитлар яратиб берилмоқда.\nАлбатта, фурсатни бой бермай, мавжуд имкониятлардан унумли фойдаланаётган, изланиш, интилиш натижасида янги ташаббусларга қўл ураётган, нафақат ички бозорда, балки ташқи бозорда ҳам талаб юқори бўлган маҳсулотларни етиштириб, яхши даромад топаётган, ўз имкониятларини янада ошириб бораётган деҳқону тадбиркорларимиз, ер эгалари бисёр.\nҚишлоқ хўжалиги соҳасида фаолият юритаётган Нишон туманидаги “Нуристон диёри” масъулияти чекланган жамияти ҳам ички бозорда муваффақият қозониб, қадамба-қадам жаҳон бозорига кириб бораётган ана шундай субъектлар сирасига киради.\n- Бугун жаҳон бозорига чиқмасдан туриб катта ютуқларга эришиш қийин, - дейди жамият раҳбари Тўлқин Расулов. – Буни Президентимиз ҳам жуда кўп маротаба таъкидламоқда. Шундан келиб чиққан ҳолда, экспортбоп маҳсулотлар етиштиришга эътибор қаратаяпмиз. Турли давлатлар бозорларини ўрганиб, ҳам ўзимизнинг шароитда яхши ҳосил берадиган, ҳам жаҳон бозорида талаб юқори бўлган экинлар рўйхатини тузиб чиққан эдик. Розмарин ва руккола экинлари етиштириш лойиҳамиз ана шу ўрганишларимиз натижаси.\nТадбиркорнинг айтишича, розмарин совуққа чидамли, 5 даража иссиқликда ҳам яхши ўсади, кўп сув талаб қилмайди. Руккола эса уруғидан кўпайтирилади, иссиққа чидамсиз, унинг майсаси майин, барглари шифобахш ва иштаҳа очувчи хусусиятга эга. Европа ошхоналарида ҳар иккала ўсимлик кўкатидан кенг фойдланилади. Шунингдек, фармацевтика соҳаси ва озиқ-овқат саноати учун ҳам улар муҳим хомашё ҳисобланади. Энг асосийси, ушбу кўкатларни юртимиз иқлим шароитида бемалол етиштириш мумкин.\nҲозирда субъект томонидан тажриба тариқасида розмарин ниҳоллари кўпайтирилмоқда. Уларнинг асосийси буюртмачиларга тарқатилади. Ҳали аҳоли орасида ушбу экин парвариши оммалашмаган бўлса-да, даромадбоплигини ҳисобга олиб, бунга ҳавасманд бўлаётганлар кўп. Шундан келиб чиқиб, ҳозир 3 мингдан ортиқ кўчат тайёрланмоқда. Йил охиригача буюртмачиларга 50 мингдан ортиқ ўсимлик кўчати етказиб берилиши режалаштирилган.\n- Ҳозирланган ерда 15 минг туп розмарин ниҳоли ўтқаздик, - дейди Тўлқин Расулов. – Янги кўчат ерга мослашиб, тутиб кетиши учун уни кунда парвариш қилиб туриш керак. Бу жараён бир ой давом этади. Агар кўчатлар тўлиқ униши таъминланса, ҳар бир туп соғлом кўчатдан 3 йил давомида барра майса олинади.\nАйтишларича, нимжон бўлган кўчат осонгина касалликка чалиниши мумкин. Шу боис уларни турли хил зараркунандалардан асраш, ўргимчак кана ва занг касаллигидан ҳимоялаш парваришнинг энг муҳим шартларидан ҳисобланади. Аҳамиятли жиҳати, ҳозирда иссиқхона шароитида парваришланаётган розмарин ва руккола маҳсулотини сотиб олиш учун россиялик ишбилармонлар олдиндан бўнак тўлашган.\n- Саккиз йил аввал қурган 1,5 гектарлик иссиқхонамизга одатда маҳаллий полиз ва сабзавот экинларини парваришлаб келар эдик, - дейди табдиркор. - Эндиликда бу ерда аччиқ қалампир етиштиришни йўлга қўйдик. Илк бор ўтган йилнинг ноябрь ойида 40 мингдан зиёд “Қоратол” навли кўчат тайёрлаб, иссиқхонага ўтқазган эдик. Айни вақтга келиб ҳосил теришни бошладик. Олинган маҳсулотни ички бозор билан бир қаторда, россиялик ҳамкорларимизга пешма-пеш етказиб бераяпмиз.\nБундан ташқари, жамиятда иссиқхона шароитида дашт анжири, лимон, кабачки ва хориждан келтирилган қимматбаҳо атиргул турларини кўпайтириш ҳам йўлга қўйилган. Бу ишлар ортидан эса ҳудуддаги 35 нафардан ортиқ фуқароларнинг мавсумий бандлиги таъминлангани айни муддао.


«Tashkent Law Spring» II халқаро юридик форуми бошланди\n2021 йил 22 апрел куни «Tashkent Law Spring» II халқаро юридик форумига старт берилди.\nМазкур форум иккинчи бор Адлия вазирлиги томонидан асосий ҳамкорлар — Бирлашган Миллатлар Ташкилоти Тараққиёт дастури, Европада хавфсизлик ва ҳамкорлик ташкилоти ва қатор бошқа халқаро ташкилотлар кўмагида ўтказилмоқда. Юзага келган шароитларни ҳисобга олган ҳолда жорий йилда форум гибрид форматда, яъни хорижий меҳмонларнинг масофавий, миллий экспертларнинг бевосита иштирокида ўтмоқда.\nФорумнинг бош мавзуси бўлган «Ҳуқуқ 4.0» ҳуқуқнинг тўртинчи саноат инқилоби шароитидаги долзарблигини ифода этади.\nФорум доирасида давлат ҳуқуқий сиёсати, давлат органлари очиқлигини таъминлаш, LegalTech ва LawTech (ҳуқуқ технологиялари), умумий (инглиз) ҳуқуқ, коронавирус пандемияси билан боғлиқ чекловлар шароитида медиация ва арбитраж, интеллектуал мулк ҳимояси, давлат сиёсатини амалга ошириш (Policy Implementation), рақамлаштириш даврида суд ҳокимиятининг мустақиллиги, адолатлилиги ва холислигини таъминлаш ва бошқа долзарб мавзуларда сессиялар ўтказилиши режалаштирилган.\nФорум ишида Ўзбекистон ва қатор хорижий мамлакатлар адлия вазирлари иштирок этмоқда. Хусусан, ялпи йиғилиш ва муҳокама сессияларида Сингапур адлия вазири Касивисванатан Шанмуган, Россия адлия вазири Константин Чуйченко, Буюк Британия адлия вазири Лорд Дэвид Вольфсон, Япония адлия вазири Ёко Камикава, Корея Республикаси ҳукумат қонунчилиги вазири Ли Кан-Соп, Қозоғистон адлия вазири Марат Бекетаев, Озарбойжон адлия вазири Фикрет Фаррух ўғли Мамедов, Беларус адлия вазири Олег Слижевский, Шри-Ланка адлия вазири Али Сабри ва бошқалар сўзга чиқади.\nМаълумот учун, ушбу форум 2021 йил учун қабул қилинган давлат дастурига кўра ўтказилмоқда.\nЭслатиб ўтамиз, «Tashkent Law Spring» биринчи халқаро юридик форуми 2019 йил 25-26 апрел кунлари Тошкент шаҳридаги «UzExpo» кўргазмалар маркази биносида бўлиб ўтган эди. 2020 йилда коронавирус пандемияси туфайли ўтказилмади.\n18:41 / 22.02.2021\n“Яшил” иқтисодиётга ўтиш ва Ўзбекистоннинг пандемиядан кейинги тикланиши мавзусида халқаро онлайн-форум ўтказилади\n10:38 / 08.02.2021\n«Tashkent Law Spring» иккинчи халқаро юридик форуми ўтказилади\nНагояда «Тошкент куни» форумининг тантанали очилиш маросими бўлиб ўтди


«Жонли» видео: Galaxy S10 5G тезлиги ва бошқа хусусиятларини iPhone XS Max билан солиштириб кўрсатишди! - Terabayt.Uz\nSamsung компанияси бу йил бешинчи авлод уяли алоқа тармоғида ишлай олувчи Galaxy S10 5G суперфлагманини тақдим этганди. Ўз ватанида 5 апрелдан сотувга чиққан мазкур смартфонни 26 апрелда АҚШ бозорига ҳам тақдим этишади.\nЎҚИНГ: Энг катта ва тезкор флагман, аммо энг қиммати эмас: Galaxy S10 5G нархи аниқ бўлди!\nPhone Battles видеоканали аллақачон уни Apple’нинг ўтган йилги флагмани – iPhone XS Max билан таққослаб кўриб, мазкур жараён видеосини YouTube’га жойлади.\nБлогер Exynos 9820 процессори базасида ишловчи Galaxy S10 5G моделини турли жиҳатларига кўра iPhone XS Max билан солиштириб кўрсатган. Жумладан: интернет тезкорлиги, Fortnite ва PUBG ўйинларининг ишлаш, Geekbench, Chrome ва бошқа иловаларнинг очилиш тезлиги, асосий ва олд камераларининг ишлаши, аутентификация тизими ва ҳоказо.\nХуллас, ўн икки ярим дақиқалик синов жараёнини қуйида томоша қилишингиз мумкин:\nВидеоблогер мазкур таққослаш натижаларига кўра бирор флагманни ғолиб, дея эълон қилмаган – хулоса чиқаришни ҳар кимнинг ўзига қолдирган.\nЭслатиб ўтамиз, Terashop.uz интернет-дўконимиздан «оддий» Galaxy S10 флагманини харид қилиш, унинг янада илғор – Galaxy S10+ талқинини сотиб олиш, шунингдек, iPhone XS Max смартфонини харид қилиш имкони бор.\n#Apple #Samsung #андроид смартфон #смартфонлар #тест #Apple iPhone Xs Max #5G-смартфони #Samsung Galaxy S10 5G


Бош саҳифа / Миллий ғоя ва демократия / Инсон ҳуқуқлари\nКатегория: Миллий ғоя ва демократия – Инсон ҳуқуқлари;\nМуаллиф: Турсунова О\nИнсон ҳуқуқлари муаммоси — ҳозирги замоннинг энг долзарб муаммоларидандир. Инсон ҳуқуқлари — бу жамиятнинг энг олий қадрияти, ҳимматидир. Инсон ҳуқуқлари — бу муҳим конституциявий институтдир. Инсон ҳуқуқлари — бу бутун инсониятнинг интилишлари, орзу-умидларини ўзига жамлаган кенг қамровли тушунчадир.\nИнсон ҳуқуқларини ҳимоя қилиш мустақиллигимиз қомуси бўлмиш Конституциянинг асосий тамойили, Ўзбекистон Республикаси ижтимоий-сиёсий тизимини тубдан ислоҳ қилишнинг асосий йўналиши ва якуний мақ-садидир. Ўзбекистон Республикаси Президенти И. А. Каримов асарларида қуйидаги беш стратегик йўналиш белгилаб берилган:\nбнринчидан, инсон ҳуқуқлари ва эркинликларини ҳимоя қилишнинг самарали механизмини таъминлаш;\nиккинчидан, инсон ҳуқуқлари бўйича халқаро ҳуқуқнинг умумэътироф этилган тамойиллари ва меъёрлари асосида миллий қонунчиликни такомиллаштириш;\nучинчидан, қабул қилинтан қонунларга оғишмай амал қилиш механизмини ишлаб чиқиш ва ижтимоий ҳаёт-нинг барча жабҳаларида қонун устуворлигини таъмин-лаш;\nтўртинчидан, судлов ислоҳотини амалга ошириш йўли билан бутун суд тизимини демократлаштириш;\nбешинчидан, аҳоли, айниқса ёшлар ва мансабдор шахс-лар ўртасида ҳуқуқий тарбия ишларини тубдан яхшилаш, уларнинг ҳуқуқий онги ва маданиятини ошириш.\nИнсон ҳуқуқлари муаммоси — ҳозирги замоннинг энг долзарб муаммоларидандир. Инсон ҳуқуқлари — бу жамиятнинг энг олий қадрияти, ҳимматидир. Инсон ҳуқуқлари — бу муҳим конституциявий институтдир. Инсон ҳуқуқлари — бу бутун инсониятнинг интилишлари, орзу-умидларини ўзига жамлаган кенг қамровли тушунчадир. Инсон ҳуқуқлари— буҳозиргатараққиётнинг асоси ва давр талабидир.\nИнсон ҳуқуқлари — бу демократик ҳуқуқий давлатнинг энг муҳим белгисидир. Инсон ҳуқуқлари — ҳар бир давлатнинг демократик тараққиети даражасини кўрсатув-чи муҳим мезондир. Шунинг учун ҳам, инсон ҳуқуқлари халқаро ҳуқуқда ва миллий ҳуқуқий тизимда муҳим ўрин тутади. Инсоният ўз тарихий ривожланиши жараёнида инсон ҳуқуқларига оид қонунчилик тизимини яратган. Инсон ҳуқуқлари туғрисидаги қонунчилик — бу инсон ва фуқа-ро ҳуқуқлари ва эркииликлари ҳақидаги қонунлар маж-муидир. Бу қонунлар қаторига инсон ҳуқуқлари бўйича халқаро ҳужжатлар ва миллий қонунлар киради.\nИнсон ҳуқуқлари тўғрисидаги қонунчилик ўз тараққиётида уч катга босқични босиб ўтган:\nбиринчи босқич 1789 йилги Инсон ва фуқаро ҳуқуқлари француз Декларадиясидан бошланиб, то биринчи жаҳон урушига қадар давом этган. Бу босқичда инсоннинг шахсий ва сиёсий ҳуқуқлари тўғрисидаги қонуичилик устувор равишда ривожланган. Бунга мисол қилиб, АҚШ Конститупиясига киритилган биринчи 10 та қўшимча — Инсон ҳуқуқлари тўғрисидаги Биллни кўрсатши мумкин. Бу даврда қабул қилинган қонунларда алоҳида эъти-бор қуйидаги муаммоларни ҳуқуқий тартибга солишга қаратилган:\n—\tшахс эркинлиги ва фуқаролар тенглиги;\n—\tшахс дахлсизлиги;\n—\tхусусий мулк ҳуқуқи;\n—\tсайлов ҳуқуқи (турли цензлар билан чекланган\nИнсон ҳуқуқлари тўғрисидаги қонунчилик тараққиё-тининг иккиичи босқичи XX асрнинг биринчи ярмини ўз ичига олган. Бу босқичда социалистик ғоялар ва ҳаракатлар таъсирида инсонларнинг ижтимоий-иқтисодий ҳуқуқларига оид қонунчилик тез ривожланган. Меҳнат қилиш ҳуқуқи, дам олиш ҳуқуқи, ижтимоий ёрдам олиш ҳуқуқи тўкрисидаги қонунлар алоҳида аҳамият касб этган. Фраиция ва Швециядаги социал қонунчилик, 1920 йилги Веймар Конституцияси, Франция ва Италиянинг 1946 йилги Конституциялари бунга яққол мисол бўлади.\nУчинчи босқич XX асрнинг иккинчи ярмига тўгря келиб, бу босқичда Инсон хуқуқларининг "янги авлоди" тугрисидаги қонунчилик ривожланади. Бу ҳуқуқлар қаторига:\n—\tтинч яшаш ҳуқуқи;\n—\tсоф ва тоза атроф муҳитга эга бўлиш ҳуқуқи;\n—\tахборот олиш ҳуқуқи кабилар киради.\nБу босқичда Инсон ҳуқуқлари тўғрисида халқаро қонунчилик тизими шакллаиди.\nБМТ Бош Ассамблеяси томонидан 70 га яқин, Оврўпо Кенгаш томонидан — 160 дан зиёд, ЮНЕСКОда — 70 дан ортиқ, Оврупада хавфсизлик ва ҳамкорлик ташкилоти томонидан — 30 дан кўпроқ турли минтақавий халқа-ро ташкилотлар томонидан ҳам кўплаб инсон хуқуқла-рига оид халқаро шартномалар, конвенциялар, декларациялар, пактлар қабул қилинди. Ҳозирги кунда ҳаммаси бўлиб инсон ҳуқуқлари бўйича 400га яқигг халқаро ҳужжатлар мавжуд. Бу халқаро ҳуж-жатларда инсон ҳуқуқларига оид жаҳон андозалари бел-гилаб қўйилган ва уларнинг миллий қонунлардан усту-ворлиги тамойили аксарият давлатлар томонидан тан олинган.\nДунёдаги ҳар бир давлатда ҳам инсон ҳуқуқларига оид муайян қонунчиликтизими шаклланган. Бу қонунчиликнинг негизйаи, авваламбор, Конституциялар ташкнл эта-ди. Барча давлатлар Конституцияларида инсон ва фуқаро ҳуқуқлари ва эркинликларига махсус бўлим, боблар ажратилгаи. Фуқароларнинг конституциявий ҳуқуқ ва эркинликлари жорий қонунларда ўз аксини топган.\nҲозирги кунда давлатлар ўз Конститудияларида ин-сон ҳуқуқларига оид қуйидаги муҳим қоидаларни мустаҳкамлаганлар:\n1. Инсон ҳуқдаари ва эркинликларини тан олиш ва •ҳимоя қилиш — бу давлат мажбуриятидир;\n2.\tИнсон ҳуқуқлари ва эркинликлари каталоги халқа- ро-ҳуқуқий андозаларга мос келиши ва бу соҳада халқаро ҳуқуқнинг устуворлиги;\n3.\tИнсон ҳуқуқлари ва эркинликлари унга туғилгани-\nдан бошлаб тааллуқлидир, яъни табиий ҳуқуқ ғоясини,\nназариясини эътироф этилиши;\n4.\tҲаммага ва ҳар кимга инсон ҳуқуқлари ва эркин-\nликларининг тенг ва баробар тааллуқлилиги;\n5.\tИнсон ҳуқуқлари ва эркинликлари давлат идорала-\nри фаолиятииинг мазмунини ташкил этишлиги;\n6.\tФуқароларнинг кафолатланган суд ҳимояси билан\n7.\tИнсон ҳуқуқ па эркинликлариии амалга ошириш\nбошқа шахслар ҳуқуқларини бузмаслиги зарурлиги.\nДунё давлатларида инсоп ҳуқуқларига оид қонунчилик тизими қуйидаги беш таркибий қисмдан иборат;\nБиринчиси: фуқароларнинг шахсий ҳуқуқларига оид қонунлар — виждон эркинлиги, фуқароларнинг мурожаат қилиш ҳуқуқи, судга шикоят қилиш ҳуқуқи ҳақидаги қонунлар.\nИккинчиси: фуқароларнинг сиесий ҳуқуқларига оид қонунлар — жамоат ташкилотлари, сиёсий партиялар, сайлон чўғрисидаги, касаба уюшмалари, оммавий ахбо-рот воситалари ҳақидаги қонуилар.\nУчинчиси: фуқароларнинг иқтисодий ҳуқуқяарига оид қонунлар — мулк, тадбиркорлик, ер, ижара, хусусий-лаштириш, истеъмолчинипг ҳуқуқлари тўғрисидаги қонунлар.\nТўртинчиси: маданий ҳуқуқларга оид қонунлар — фан, таълим, маданият, музейлар, библиотека, маданий мсросни ҳимоя қилиш туғрисидаги қонунлар.\nБешинчиси: иисон ҳуқуқларига оид халқаро ҳужжат-лар (кўп томонлама ва икки томонлама) — миллий-ҳуқуқий тизимнинг гаркибий қисми сифатида.\nҲозирги замонда дуиё мамлакатларидаги инсон ҳуқуқларига оид қонунчиликнинг ўзига хос хусу-сиятларига:\n—\tинсон ҳуқуқларини тўла амалга оширишнинг\nҳуқуқий кафолатларили таъминлаш;\n—\tконституциявий юстиция (судлов)ни ривожланти-\n—\tинсои хуқуқларига оид халқаро ва миллий инсти-\n—\tянги демократик институтларни, жумладан Омбудсмаи институтини тараққий эттириш киради.\n"Инсон ҳуқуқлари" ўқув фанининг асосий вазифалари қуйидагилардан иборат:\n1-инсон ва фуқаронинг ҳуқуқларига доир билимларни эгаллаш, ҳуқуқ ва эркинликларини ҳаётга жорий этиш ва кафолатлаш;\n2-талабаларда инсонга, унингҳуқуқ ва эркинликлари-га, шаъни ва қадр-қимматига ҳурмат ҳиссини шакллан-тириш;\n3-ҳар бир фуқарога ҳуқуқбузарликлардан ўзини ҳимоя қилиш йўллари ва воситаларини ўргатиш;\n4-талабаларда уларнинг субъектив ҳуқуқ ва эркинлик-ларини амалга ошириш ва қўллаш малакасини шакллан-тириш.\n"Инсон ҳуқуқлари" ўқув фанининг халқаро-ҳуқуқий ва назарий асосларини 1948 йилги Инсон ҳуқуқлари Умумжаҳон Декларацияси асос солган ва кейинчалик инсон ва фуқаронинг ҳуқуқларида ўзининг сиёсий-ҳуқуқий ривожини топган ҳозирги замон демократик қарашлар мажмуи ташкил этади.\nИнсон ҳуқуқлари бўйича Ўзбекистон Республикасида муайяи қонунлар тизимиташкилтопди. Ушбуқонунлар-ни халқаро-ҳуқуқий ҳужжатларга мувофиқ келишини ўрганидх ҳам "Инсон ҳуқуқлари" ўқув фанининг асосий вазифаларидандир.\nШундай қилиб, инсоннинг қадр-қиммати ва унинг ҳақ-ҳуқуқлари ва эркинликлари ҳақидаги ғоялар, қарашлар ва таълимотларнинг вужудга келиши, ривожланишининг асосий қонуниятлари, инсон ҳуқуқиарини мустаҳкамлаш-нинг ҳуқуқий мсъёрлари ҳамда иқтисодий, ижтимоий, сиесий, маданий ва бошқа омиллар мажмуи "Инсон ҳуқуқлари" ўқув фанининг мавзуини ташкил этади.\n"Инсон ҳуқуқлари" ўқув фанининг мавзуига инсон ҳуқуқпари тўғрисидаги фалсафий, ҳуқуқий, ахлоқий, эс-тетик, диний ва бошқа таълимотлар ҳам киради.\nҲар қандай ўқув фани маълум усулга, яъни ўрганила-ётган ҳодисаларпи англаб етиш воситаларига эга бўлади. Бундай усуллар икки гуруҳга бўлинади. Ниринчидаи, бар-\nПча ўқув фанларига хос бўлган умумий усуллар, яъни улар-нинг асосида табиат, жамият, тафаккур ва алоҳидалик-нинг энг умумий қонуниятлари ётади. Иккинчидан, мах-сус усуллар, яъни системали, тарихий, қиёсий, социоло-гик усуллар.\n"Инсон ҳуқуқлари" ўқув фанининг усуллари — инсон ҳуқуқларшшнг ривожланиш қонуниятлари, уларнинг ҳозирги замондаги ҳолати ва моҳияти ҳақида билим олиш жараёнини амалга оширишга ёрдам берувчи услуб, воси-талар бирлигидан иборат.\nXXI аср бўсағасида жаҳонда рўй бераётган барча жара-ёнлар "инсон ўлчовлари" орқали баҳоланади. Инсон ҳуқуқ-лари масаласига:\nа)\tинсонийлик нуқтаи назаридан ёндашиш;\nб)\tинсонга "барча нарсаларни ўлчови" сифатида қараш;\nв)\tшахсни давлат машинасининг бир винти сифатида\nқарашга асосланган мустабид тафаккурдан воз кечиш —\n"Инсон ҳуқуқлари" ўқув фанининг методологик асослари\nСистемали усул. "Инсон ҳуқуқпари" ўқув фани инсон ҳуқуқлари масаласига системали ёндашишни ҳисобга ол-ган ҳолда илмий объективлик, тарихийлик тамойиллари асосига қурилади. Инсон ҳуқуқлари барча ижгимоий ҳамда давлат институтларининг бир бутунлиги сифатида тахлил қилинади. Инсон ҳуқуқлари тизими шахсий ҳуқуқ ва эр-кинликлар, сиёсий ҳуқуқлар, иқтисодий, ижгимоий ва маданий ҳуқуқларнинг ўзаро боғлиқ таркибий қисмлар-дан ташкил топган яхлит, бир бутун ҳодца характерланади.\nТарихийлик усулн. "Инсон ҳуқуқлари" ўқув фанида инсон ҳуқуқиарининг қарор топиш қонуниятлари ва уларнинг ривожланиши тарихий тараққиётнинг мураккаб жараёнлари билан боғлиқ ҳолда ўрганилади. Бунда кўпинча, кишилик жамиятининг турли даврларида рўй берган воқ-еалар, ҳодисалар ҳақида билим олиш имконини берадиган тарихий манбаларни, қонунлар, махсус ҳужжатлар, аниқ ишлар бўйича суднинг қарорлари ва бошқаларни таҳлил қилиш усули қўлланилади.\nҚиёсий усул. Буусул инсон ҳуқуқлари ҳақидаги тушунчалар, ҳодисалар ва жараёнларни ўзаро солиштириш ва шу асосда улар ўртасида мавжуд бўлган ўхшашлик ва фарқ-ларни аниқпашдан иборат. Турли мамлакатларнинг инсон ҳуқуқлари ҳақидаги қонун ҳужжатлари ҳам таққослаб ўрганилади.\nМантиқий усул. Ўзида инсон ҳуқуқларини мантиқий ўрганишнинг услуб, воситаларини ифода қилади ва та-факкур шаклларига ҳамда амалий мантиқ қонунларига асосланади. Инсон ҳуқуқпарини ўрганишда мантиқий усулдан фойдаланиш инсон ҳуқуқлари бўйича қонун ҳуж-жатларини қўллашда зилдиятлардан холи бўлиш имко-нини беради.\n"Инсон ҳуқуқлари" ўқув фанида қўлланиладиган та-рихий, қиссий, мантиқий усуллардан кенг фойдаланилади. Бироқ юқорида қайд қилинган усуллар инсон ҳуқуқ-лари назарияси ва амалистида бир мунча кенг тарқалган бўлсада, бошқа ўрганииг усуллари ҳам ушбу фан доира-сида қўлланилади. Масалан, социолотик, математйК усул-лар.\nИнсон ҳуқуқлари кенг кўламли масаладир. Шунга кўра инсон ҳуқуқлари билан боғлиқ барча воқеа-ҳодисалар, барча ижтимоий фанларни, ҳатто айрим табиий фанларни ҳам ўрганиш мавзуи ҳисобланади. Бундай умумийликка ҳар бир фан инсоннинг моҳияти, унинг хилма-хил фаолияти қирраларини ўрганиш билан шуғулланиши сабабчидир. Инсонни, унинг ҳаёти ва фаолиятининг муҳим томонларини чуқурроқ ўрганишда бундай алоҳи-далик муҳим маъио ва аҳамият касб этади.\nКиритилди: 2020-05-22 05:51:14; Ўқилди: 1340 марта;


Қуёшга қиёсдир неъматлар ичра — Ishonch Gazetasi\nОна сутининг афзалликлари хусусида нималарни биламиз?\nФарзанд – улуғ неъмат. Ота-онанинг эзгу орзуси, қувончи, бахти. Ҳар бир ота-она фарзандининг соғлом бўлиб ўсиб улғайишини истайди. Чақалоқ дунёга келиши билан она кўксига ётқизилади. Кичкинтой кўз очибоқ она сутидан баҳраманд бўлади. Хўш, она сутининг афзалликлари нимада? У қандай хусусиятлари билан авлод баркамоллигини таъминлашга хизмат қилади?\nОна сутининг аҳамияти хусусида физиолог олим, биология фанлари доктори Шониёз ҚУРБОНОВ билан суҳбатлашдик:\n– Она сути болани соғлом ва бақувват ривожланиши учун энг муҳим озуқадир, – дейди суҳбатдошимиз. – Унинг таркибида бола ўсиши ва ривожланиши учун керакли барча озуқалар мукаммалдир, она сути суюқ, енгил ҳазм бўлувчи ва етарли калорияга эга, турли микроблардан холи, пишириш ва иситиш талаб қилмайдиган тайёр озуқадир.\n– Буюк тиб олими Абу Али Ибн Сино она сутини қуёш нурларига қиёс қилган. Ер юзидаги барча тирик мавжудот билан ўсимликлар дунёси учун қуёш нури қанчалик зарур бўлса, ўсаётган бола учун она сути шунчалик зарур ҳисобланади. Бу унинг таркиби билан боғлиқ бўлса керак, албатта?\n– Она сути ўз таркиби, шифобахшлиги, экологик тозалиги жиҳатдан бошқа моддалар билан алмаштириб бўлмайдиган даражадаги ноёб озуқадир. Она сути таркибида ёш организмнинг ўсиб улғайиши учун зарур, осон ҳазм бўладиган озиқ моддалар (оқсиллар, ёғлар, карбон сувлар) биологик фаол моддалар, ферментлар ва минерал моддалар мавжуд. Сут таркибидаги оқсиллар, ёғлар жуда тез ҳазм бўлади. Шунингдек, сутдаги карбон сувлар энергия манбаи ҳисобланади ва боланинг ичак микрофлорасини яхшилайди. Шунинг учун она сутидан баҳраманд бўлган бола организми яхши ўсади, жисмоний ва ақлий жиҳатдан баркамол бўлиб етишади.\n– Она сутининг витаминларга бой ва осон ҳазм бўлишига қарамай, эмизикли болаларнинг касалликларга чалиниш ҳоллари ҳам учраб туради. Бунинг сабаби нимада?\n– Она сутида турли вируслар ва микробларга қарши курашадиган моддалар мавжуд. Айниқса, оғиз сутига тўйинган бола организми яхши ривожланади. Ташқи таъсирларга чидамли бўлади. Она сутидаги лизоцим моддаси боланинг организмидаги микробларни ўлдириб, фойдали микробларни ҳимоя қилади. Бундан ташқари, она сутида турли касалликлардан муҳофаза қилиб турадиган моддалар анчагина. Шунга қарамай, бола баъзан ҳароратнинг кўтарилиши, оч қолиш, тўйиб овқатланмаслик, онанинг овқатланиш режимига риоя қилмаслиги ва бошқа сабаблар натижасида касалликка чалиниши мумкин. Баъзан сутдаги шакар молекулалари ҳазм бўлмай қолади-ю натижада боланинг ичи кетиб, ёш организм ўсишдан тўхтайди ва озиб кетади. Бундай нохушликларнинг олдини олиш учун она овқатланиш режимига жиддий риоя қилиши ва болани ҳам вақтида эмизиши зарур.\n– Болаларда учрайдиган баъзи хасталикларни она ҳомиладорлиги даври билан боғлайдилар…\n– Она ҳомиладорлик пайтида истеъмол қиладиган овқатда сурункали ҳолда оқсил тақчиллиги кузатилса, улардан туғилган болаларнинг ошқозон-ичак тизимида ҳам асосий озиқ моддалар, жумладан, сутнинг ҳазм бўлиши заифлашади. Шунинг учун она ҳомиладорлик вақтида овқатланишга ва бошқа тартибларга амал қилиши, асабийлашмаслиги шарт.\n– Сигир сути аёл сути ўрнини боса олмайди, дейишади. Шу ҳақида ҳам тўхталсангиз?\n– Аёл сути оқсилларининг таркиби жиҳатидан сигир сутидан фарқ қилади. Аёл сутида оқсиллар (альбумин билан глобулин) кўпроқ бўлади. Агар аёл сутида альбумин билан глобулин умумий оқсил миқдорининг 69,7 фоизини ташкил этса, сигир сутида 22 фоизни ташкил этади. Аёл сути таркибида липаза ферменти сигир сутиникидан 15-20 баробар фаолроқдир. Минерал моддалар ва микроэлементларнинг миқдорида ҳам фарқ бор. Аёл сутида темир миқдори сигир сутидагидан 2-3 баробар, шакар миқдори эса 2 баробар кўп. Шунинг учун аёл сути болалар организмида тезроқ ҳазм бўлади.\nОна сутидаги кислоталар озиқ моддаларни сингдиришда ва бола организмини касалликларга қаршилигини кучайтиришда муҳимдир.\n– Ҳаётда шундай ҳолатлар ҳам бўладики, баъзи оналарнинг сути етишмайди. Натижада бола сунъий овқатлантирилади. Улар она сутининг ўрнини боса оладими?\n– Бугунги замонавий технологиялар асрида ҳам ҳали она сутининг ўрнини боса оладиган болалар қоришмаси яратилганича йўқ. Кўп йиллик кузатишлар натижасида шу нарса аниқ бўлдики, она сутини эмган болаларнинг ақлий фаолияти сунъий озиқлантирилган болаларникига нисбатан юқори бўлади. Маълум сабабларга кўра болани сунъий овқатлантиришга тўғри келса, энг аввало, болалар қоришмасининг йўриқномасига эътибор қаратиш мақсадга мувофиқдир.\nДемак, она сути табиат инъом этган беқиёс, мўъжизакор неъмат ҳисобланади. Шундай экан, бу ноёб озуқадан гўдакларимиз баҳраманд бўлиб ўсишсин.\nБиринчи севгидек бирам беғубор…


"Андижон"ни Суперлигада олиб қолган Отабек Ғуломхўжаев ўйиндан кейин нималар деди? - Zamin.uz\n07:00 / 16.12.2020\n"Андижон"ни Суперлигада олиб қолган Отабек Ғуломхўжаев ўйиндан кейин нималар деди?\n“Андижон” клуби плей-офф баҳсида “Нефтчи”ни ишончли тарзда мағлубиятга учратиб, Суперлигадаги ўрнини сақлаб қолди.\nБош мураббий Отабек Ғуломхўжаевни айнан жамоани кучлилар орасида олиб қолиш учун таклиф қилишганди. Натижада у олдига қўйилган вазифани бажарди. “Нефтчи”га қарши беллашувдан сўнг, бош мураббий ўз таассуротлари билан ўртоқлашди.\n- Муҳим ўйиндаги ғалаба билан табриклайман. Ўйин борасида нималар дея оласиз?\n- Натижа яхши бўлдию, аммо ўйиннинг босими эвазига ўйлаган режаларимизнинг ҳаммаси ҳам амалга ошмади. Пала-партишлик ҳисобига гол ўтказиб юбордик. Бироқ йигитларга раҳмат, ўзларида куч топа олдилар. Захирадан майдонга тушганлар ҳам ишончи оқлади. Ўйиннинг статуси баландлиги учун “Нефтчи” ҳам жиддий тайёрланган. Бутун жамоамиз номидан Андижон халқини Суперлигада қолгани билан табриклайман. Келаси йили бошқача “Андижон”ни кўришади, ҳар томонлама.\n- Мураббий сифатида бу сиз учун дастлабки катта ғалаба. Чунки гапингизнинг устидан чиқиб, клубни Суперлигада сақлаб қолдингиз...\n- Худога шукр айтаман. Мана, “Андижон”даги бешинчи ўйинда жамоани сақлаб қолдик. Энди бу бизга келаси йили икки карра кўп ишлаш учун мотивация. Доимгидек, Аллоҳга таваккал қилдик. Футболчиларга ишондик, улар эса бизга ишонишди. Мураббийликда бу билан тўхтаб қолмаймиз.\n- Бугунги ўйин учун футболчиларга қандай бонус ваъда қилинган?\n- Яхшигина мукофот пуллари ваъда қилинган. Бугуннинг ўзидаёқ пулларини олишади. “Замин” янгиликларини “Facebook”да кузатиб боринг\n15-05-2021, 12:20, Жамият\nЯнгиликлар » Спорт » "Андижон"ни Суперлигада олиб қолган Отабек Ғуломхўжаев ўйиндан кейин нималар деди?


Ўзбекистон Республикаси Адлия вазирлиги - Нима учун дарахтлар ва буталар қимматбаҳо навларининг кесилишига мораторий жорий этилди?\n07:15:41 (GMT +5), Чр, 3 июн 2020\nНима учун дарахтлар ва буталар қимматбаҳо навларининг кесилишига мораторий жорий этилди?\nЖорий йилнинг 1 ноябрь куни Адлия вазирлиги томонидан Ўзбекистон Республикаси Президентининг 2019 йил 30 октябрдаги “2030 йилгача бўлган даврда Ўзбекистон Республикасининг атроф-муҳитни муҳофаза қилиш концепциясини тасдиқлаш тўғрисида”ги Фармони бўйича “Қонунчиликдаги янгиликлар” номли брифинг ва матбуот анжумани ташкил этилди.\nМазкур тадбирда Ўзбекистон Республикаси Экология ва атроф-муҳитни муҳофаза қилиш қўмитаси масъул ходимлари, Ўрмон хўжалиги давлат қўмитаси, Эколгик партия вакиллари ва журналистлар иштирок этишди.\nТадбирда иштирок этган оммавий ахборот воситалари вакиллари томонидан соҳа мутахассисларига ўзларини қизиқтирган саволларини беришди.\nХусусан, дарахтлар ва буталарнинг кесилишига мораторий жорий этилишидан мақсад нима деган саволга - “Бугунги кунда қурилиш ишлари амалга оширилмоқда. Айнан қурилиш ишлари амалга оширилинаётган вақтда дарахтларимиз кўпроқ кесилиши ёки нобуд бўлиши кузатилмоқда. Катта-катта иморатларни қурилишида ҳам жўда кўп дарахтлар кесилмоқда. Ана шу дарахтларни кесилишини олдини олиш, уларни сақлаб қолиш ва жамоатчиликни чақириш мақсадида ҳам мораторий жорий қилинди. Шунингдек, қурилиш бўладиган вақтда дарахтлар кесилишини ҳокимият органлари ҳал этади ва унда ҳам зарур бўлганда кесилиши мумкин” – деб жавоб берди соҳа мутахассиси.\nБундан ташқари, тадбирда таъкидланишича мораторий 2019 йил 1 ноябрдан 2020 йил 31 декабргача амал қилади. Мораторий амал қилиш даврида давлат ўрмон фондига кирмайдиган дарахтлар ва буталар қимматбаҳо навларининг кесилишига рухсатнома бериш ман этилади. Мораторий қуйидагиларга жорий этилмайди:\nплантацияларда ўстирилаётган ва/ёки юридик ва жисмоний шахсларнинг мулки ҳисобланган дарахтлар ҳамда буталарни кесишга.\nТаъкидланишича, Фармон билан 2030 йилгача бўлган даврда Ўзбекистоннинг Атроф-муҳитни муҳофаза қилиш концепцияси ва Концепцияни 2019-2021 йилларда амалга ошириш бўйича “Йўл харитаси” тасдиқланди.\nКонцепцияда атроф-муҳит объектларини салбий таъсир қилувчи омиллардан сақлаш ва сифатини таъминлаш каби бир қатор чора-тадбирлар назарда тутилди.\nФармонга кўра, Давлат экология қўмитасининг ёввойи ҳайвонларни овлашга ва ўсимлик дунёси объектларидан махсус фойдаланишга рухсатномалар бериш бўйича ваколатлари Қорақалпоғистон Республикаси Экология ва атроф-муҳитни муҳофаза қилиш қўмитасига, вилоятлар ва Тошкент шаҳар экология ва атроф-муҳитни муҳофаза қилиш бошқармаларига берилди.\n2020 йил 1 октябрга қадар халқаро тажрибани ҳисобга олган ҳолда “Чиқиндилар тўғрисида” янги таҳрирдаги Қонун лойиҳаси ишлаб чиқилади.\nБундан ташқари, қонун ҳужжатлари мазмун-моҳияти ва аҳамиятини аҳолига етказиш бўйича ишлар самарадорлигини ошириш ва бунда янги ёндашувларни жорий этиш мақсадида Адлия вазирлиги томонидан “Қонунчиликдаги янгиликлар” номли брифинг ташкил этилди. Унда якунига етаётган ҳафта давомида бир қатор муҳим масалалар бўйича қабул қилинган 10 га яқин қонун ҳужжатлари ҳақида маълумот берилди.


«Ucell». Жойларда абонентларнинг муаммоларига тезкорлик билан...\n29.10.2019 09:13 0 1608\nБугунги кунда («Ucell» савдо белгиси остида) «COSCOM» МЧЖ 7,5 миллиондан ортиқ абонентларга хизмат кўрсатиб келмоқда. Компания томонидан ҳар бир таклиф этилиб келинаётган янги маҳсулот ёки қўшимча хизмат бу Компаниядаги барча бўлинмалар баҳамжиҳатлик билан амалга оширган ишларнинг натижасидир. Ҳар куни Компаниянинг юқори малакали мутахассисларни ўз ичига олган жамоаси инновацион технологияларни мамлакатимизнинг турли бурчакларида жорий этиш мақсадида фаолият олиб боряпти. Бунга истеъмолчиларнинг мурожаатлари билан боғлиқ равишда доимий равишда жойларга чиқишлар ҳам ўз ҳиссасини қўшиб келмоқда.\nАлоқа ва ахборотлаштириш бозори дунё бўйича ва миллий иқтисодиётнинг истиқболли ҳамда жадал ривожланиб келаётган асосий соҳалардан бири бўлиб қолмоқда. Замонавий дунёда телекоммуникациялар тизимни ташкил этувчи соҳа сифатида аҳамиятга эга деб таъкидлашимиз тўғри бўлади. Телекоммуникацияларнинг ривожланиши барқарор ривожланиш манбаи сифатида тўғри қабул қилинади. Айнан шу сабаб, бугунги кунда телекоммуникациялар замонавий жамият ҳаётида ижобий ўзгаришларга олиб келадиган ҳал қилувчи омиллардан бири сифатида тан олинган.\nЎзбекистон телекоммуникация бозорида, бу айниқса сўнги йилларда яққол кузатилмоқда, иқтисодиётнинг ривожланишига ва аҳоли ижтимоий-иқтисодий ҳаёти яхшиланишига алоҳида аҳамият бериб келинмоқда. Ахборот технологиялари ва коммуникациялар тизимида олиб борилаётган ишлар таҳлилига ҳамда соҳани жадал ривожлантириш бўйича қўшимча чора-тадбирларни аниқлашга бағишланган йиғилишда мамлакатимиз Президенти Шавкат Мирзиёев «Ахборот технологиялари ва коммуникациялар барча соҳаларнинг жадал ривожланишига ёрдам беради ва одамларга қулайликлар яратади», деб таъкидлаган эдилар.\nЎзбекистон уяли алоқа бозорида бешта оператор фаоллик билан истеъмолчилар учун рақобатли кураш олиб боряпти. Шубҳасиз, уяли алоқа тараққий этишидаги юксалишнинг асосий омили бу технологияларнинг такомиллашиши ва рақобат ривожидир. Ҳар бир компания бир хил техник ва технологик асбоб-ускуналар билан жиҳозланган бўлиб, ҳаттоки бир хил нархлаш сиёсатига эга бўлган шароитларда, компаниялар янги маркетинг ташаббусларига, истеъмолчиларнинг хоҳиш-истакларини ўрганишга катта эътибор беришмоқда.\nБугунги кунда («Ucell» савдо белгиси остида) «COSCOM» МЧЖ 7,5 миллиондан ортиқ абонентларга хизмат кўрсатиб келмоқда. Компания томонидан таклиф этилиб келинаётган ҳар бир янги маҳсулот ёки қўшимча хизмат бу Компаниядаги барча бўлинмалар баҳамжиҳатлик билан амалга оширган ишларнинг натижасидир.\nКомпаниянинг Тошкент ва Фарғонадаги ойига миллионлаб қўнғироқларни қабул қиладиган Call-марказлари кўп ҳолатлардан хабардор бўлишга ёрдам беради. Ишонч телефони туну кун ишлайди ва абонентлар унга бепул қўнғироқ қилишлари мумкин. Ҳар куни Call-марказ операторлари абонентлар билан тўғридан-тўғри мулоқотда бўлиб, «виртуал котиб» хизматини тақдим этиб келадилар.\nCall-марказ орқали келиб тушадиган ахборотдан ташқари, Компания мутахассислари Ўзбекистоннинг барча аҳоли пунктларида алоқа ва хизмат сифатини доимий равишда синовдан ўтказиб келишмоқда.\nҲар куни Компаниянинг юқори малакали мутахассисларни ўз ичига олган жамоаси инновацион технологияларни мамлакатимизнинг турли бурчакларида жорий этиш мақсадида фаолият олиб борадилар. Бунга истеъмолчиларнинг мурожаатлари билан боғлиқ доимий равишда жойларга ташриф буюришлар ҳам ўз ҳиссасини қўшиб келмоқда. Уяли алоқа абонентлари билан мулоқотнинг одатий қарашларини ўзгартирган ҳолда, «Ucell» Компанияси ҳар доимгидек давлатимиздаги рақамли технологиялар бўйича йўл кўрсатувчи мақомини тасдиқлайди.\nМижозларга ғамхўрлик уларни тинглашдан бошланади. «Ucell» Компанияси Бош директори вазифасини бажарувчи Владимир Кравченкодан ибрат олиб, Компания минтақавий филиаллар раҳбарияти ёрдам сўраб мурожаат этган абонентлар билан доимий равишда учрашиб турадилар. Абонентлар билан учрашувлардан асосий мақсад бу мурожаатларни ўрганиш билан ҳозирги алоқа сифатини яхшилаш.\nМутахассисларимиз қуйидаги манзилларга ташриф буюришди:\nҚорақалпоғистон Республикаси. Қанликўл тумани «Бостон» ҚФЙ.\nАндижон вилояти. Қўрғонтепа тумани «Наврўз» ҚФЙ ва Улуғнор тумани «Мингбулоқ» ҚФЙ.\nЖиззах вилояти. Фориш тумани «Қизилқум» ва «Қоратош» ҚФЙ, Фориш тумани Файзиобод кўчаси.\nБухоро вилояти. Қоракўл тумани «Хўжалар» ҚФЙ.\nҚашқадарё вилояти. Нишон тумани «Ширинобод» ҚФЙ.\nНаманган вилояти. Янгиқўрғон тумани «Қизил ёзи» ҚФЙ. Наманган шаҳри Ислом Каримов ва Косонсой кўчалари.\nСамарқанд вилояти. Иштихон тумани «Бешбола» маҳалласи, Қўшработ тумани «Қийқим» ҚФЙ ва Каттақўрғон шаҳри.\nСирдарё вилояти. Янгиер шаҳри «Бинокор» маҳалласи, Мирзаобод тумани «Баҳористон» ҚФЙ.\nФарғона вилояти. Фурқат тумани «Чилгижийда» ҚФЙ, «Жангкетмон» ҚФЙ ва «Навбаҳор» ҚФЙ, Қува туманидаги «Акбаробод» ҚФЙ ва Фарғона шаҳри «Сулҳтепа» маҳалласи.\nХоразм вилояти. Янгиариқ тумани «Остона» шаҳарчаси.\nЖойларда, ҳар бир учрашувдан сўнг, мобил алоқани яхшилаш бўйича аниқ амалий чоралар кўрилмоқда. Технологик ускуналар ўрнатилиб, созлаш ишлари олиб борилмоқда, янги тариф ва хизматлар ишлаб чиқилмоқда.\nЎтказилган учрашувлар натижасидан бир мисол: 18 октябрдан Фарғона, Қашқадарё, Сурхондарё ва Сирдарё вилоятларида қулай абонент тўловини ўз ичига олган «Марҳамат» номли янги тариф режасини жорий этилди.\nЯрим йил ичида Компания хитойлик ҳамкорлар — «ZTE» ва «Huawei» билан биргаликда Ўзбекистоннинг еттита вилоятида мавжуд 4G базаларини замонавийлаштириш бўйича 40 миллион АҚШ долларидан ортиқ катта ҳажмдаги ишларни амалга оширди. Йил охиригача барча вилоятларда 4G алоқа ишга туширилади. 2020 йилнинг охирига бориб «Ucell»нинг барча таянч станциялари ушбу технологиялар асосида ишлайди. Яқин келажакда мижозлар мобил интернет тезлиги ошганлигини амалда кўриб, ишонч ҳосил қилишлари мумкин.\nКелгуси йилда мамлакатимизнинг чекка ҳудудларида ҳам алоқа сифатини ошириш учун янги таянч станцияларни қуриш, уларни техник жиҳозлаш Компания режасида бор.\nЭслатиб ўтиш жоизки, «Ucell» Компанияси Давлат солиқ қўмитаси томонидан мамлакатимиздаги энг йирик солиқ тўловчиси сифатида қайд этилган.\n«Ucell» мутахассислари доимо ҳар бир абонент фикрига қулоқ тутиб, инобатга олишга интилишади. Мамлакатдаги энг йирик уяли алоқа операторларидан бири бўлган «Ucell» Компанияси жорий этиб келинаётган замонавий технологиялар ёрдамида ҳаётнинг энг яхши тарафи ҳамма жойда мавжуд ва барча учун фойдали бўлишига интилади.\nреклама мобил алоқа Ucell


19:55 / 13.10.2016\nБМТ Бош ассамблеяси 13 октябрда Португалиянинг собиқ бош вазири Антониу Гутерришни 5 йиллик муддатга БМТ бош котиби этиб тайинлаш масаласини кўриб чиқди ва унинг номзодини маъқуллади. Бу қарор Бош Ассамблея аъзолари томонидан овоз бериш жараёнисиз қабул қилинган.\nГуттеришнинг БМТ Бош котиби сифатидаги фаолияти 2017 йилнинг 1 январидан бошланади ва 2021 йилнинг 31 декабригача давом этади.\nИлгарироқ БМТ Хавфсизлик Кенгаши Гутерришнинг номзодини қўллаб-қувватлагани маълум қилинган эди.\n67 ёшли Гутерриш 1995-2002 йилларда Португалия бош вазири бўлган. 2005-2015 йилларда БМТ қочоқлар масалалари бўйича Олий комиссари бўлган. 2016 йил апрелидан Португалия давлат маслаҳатчиси лавозимида фаолият юритиб келади.\nГутерриш Бош ассамблея\nБМТ ХК Гутерриш номзодини бош котибликка маъқуллади